**C DALIS. KONKRETUS PIRKIMAS DINAMINĖJE PIRKIMŲ SISTEMOJE**

**APSAUGOS PASLAUGŲ UŽSAKYMAI PER CPO LT ELEKTRONINĮ KATALOGĄ**

TURINYS

[I. SĄVOKOS 3](#_Toc526142060)

[II. BENDROSIOS NUOSTATOS 3](#_Toc526142061)

[III. PIRKIMO OBJEKTAS 5](#_Toc526142063)

[IV. PASIŪLYMŲ TEIKIMAS 5](#_Toc526142064)

[V. PASIŪLYMŲ VERTINIMAS 6](#_Toc526142065)

[VI. KONKRETAUS PIRKIMO PROCEDŪRŲ NUTRAUKIMAS 9](#_Toc526142066)

[VII. PIRKIMO SUTARTIES SUDARYMAS 9](#_Toc526142067)

[VIII. GINČŲ NAGRINĖJIMO TVARKA 9](#_Toc526142068)

PRIEDAI:

1 priedas. Kvietimas pateikti pasiūlymą

2 priedas. Pirkimo sutarties projektas

## SĄVOKOS

1.1. Vartojamos sąvokos ir trumpiniai:

|  |  |
| --- | --- |
| DPS | dinaminė pirkimų sistema |
| Konkretaus pirkimo dokumentai | CPO LT pateikiami arba nurodomi dokumentai, kuriuose numatytos sąlygos ir reikalavimai DPS tiekėjų dalyvavimui konkrečiame pirkime |
| Konkretus pirkimas | pirkimo procedūros, atliekamos sukurtos DPS pagrindu pagal Užsakovo nustatytas sąlygas ir skirtos sudaryti Pirkimo sutartis |
| Konkretaus pirkimo maksimali kaina | Užsakovo nurodoma bendra užsakomo pirkimo objekto kaina, kurią DPS tiekėjui viršijus jo pasiūlymas atmetamas |
| Konkretaus pirkimo objekto maksimalus įkainis | Užsakovo nurodoma pirkimo objekto atitinkamos sudedamosios dalies mato vieneto kaina, kurią bent vieną DPS tiekėjui viršijus jo pasiūlymas atmetamas |
| Pasiūlymas | CPO LT DPS tiekėjo pateiktas pasiūlymas dėl konkretaus pirkimo |
| Pirkimo objektas | Užsakovo nurodyta ir konkretaus pirkimo dokumentuose įvardyta techninę specifikaciją atitinkanti prekė (-ės), paslaugos ar darbai, kurie yra Pirkimo sutarties dalykas |
| Pirkimo sutartis | sutartis, kurią įvykdžius konkretų pirkimą sudaro DPS tiekėjas ir Užsakovas, vadovaudamiesi konkretaus pirkimo dokumentais |
| Užsakymas | Užsakovo CPO IS priemonėmis CPO LT pateiktos informacijos ir duomenų, reikalingų konkrečiam pirkimui atlikti, visuma |
| Užsakovas | Perkančioji organizacija arba perkantysis subjektas, pagal kurio CPO LT pateiktą užsakymą, atliekamas konkretus pirkimas |

1.2. Kitos vartojamos sąvokos atitinka pirkimo dokumentų A dalyje ir viešuosius pirkimus reglamentuojančiuose teisės aktuose vartojamas sąvokas.

## BENDROSIOS NUOSTATOS



2.1. Konkretus pirkimas vykdomas CPO LT sukurtos DPS pagrindu.

2.2. DPS pagrindu atlikdama kiekvieną Konkretų pirkimą dėl Pirkimo sutarties sudarymo, CPO LT vienu metu CPO IS susirašinėjimo priemonėmis išsiunčia kvietimus pateikti pasiūlymus visiems DPS tiekėjams dėl pirkimo objekto (jeigu pirkimas suskirstytas į dalis/kategorijas, kvietimai siunčiami tiems DPS tiekėjams, kurie priskirti atitinkamai daliai/kategorijai).

2.3. Konkretaus pirkimo procedūrose gali dalyvauti tik gavę leidimą dalyvauti DPS ir prie CPO IS prisijungę tiekėjai (detalios registracijos ir naudojimosi CPO IS elektroniniu katalogu instrukcijos pateikiamos Katalogo vartotojo instrukcijoje. Jei konkretus pirkimas vykdomas dėl prekių, pasiūlymą pateikti gali tie DPS tiekėjai, kurie pateikė savo prekių aprašymus/dokumentaciją CPO IS pagal pirkimo dokumentų D dalyje nurodytą tvarką).

2.4. Konkretaus pirkimo vykdymui naudojamas CPO IS elektroninis katalogas. Visos DPS konkretaus pirkimo procedūros, bendravimas bei keitimasis informacija vykdomi naudojantis tik CPO IS priemonėmis.

2.5. Konkretaus pirkimo procedūras vykdo CPO LT pagal Užsakovo nurodytas ir konkretaus pirkimo dokumentuose nustatytas sąlygas bei reikalavimus.

2.6. Už CPO IS pateiktų užsakymo sąlygų ir reikalavimų teisingumą ir teisėtumą yra atsakingas Užsakovas.

2.7. Konkretaus pirkimo dokumentus sudaro (pagal pirmumo tvarką, išskyrus skelbimą apie pirkimą, kuris skirtas DPS sukūrimui – skelbime nurodyta informacija turi viršenybe kitų pirkimo dokumentų atžvilgiu, jei informacija jame ir kituose pirkimo dokumentuose skiriasi):

2.7.1. Kvietimas pateikti pasiūlymą;

2.7.2. Konkretaus pirkimo dokumentų paaiškinimai, patikslinimai;

2.7.3. Pirkimo dokumentų C dalis;

2.7.4. Pirkimo dokumentų A dalis (kiek tai aktualu konkretaus pirkimo vykdymui);

2.7.5. Skelbimas apie pirkimą (DPS sukūrimas) (kiek tai aktualu konkretaus pirkimo vykdymui).

2.8. Vykdant konkretų pirkimą, vadovaujamasi Viešųjų pirkimų įstatymu ir kitais viešuosius pirkimus reglamentuojančiais teisės aktais ir konkretaus pirkimo dokumentais.

2.9. Gavęs kvietimą pateikti pasiūlymą DPS tiekėjas, CPO IS priemonėmis gali kreiptis į CPO LT dėl konkretaus pirkimo sąlygų patikslinimo ar paaiškinimo:

2.9.1. Prašymai paaiškinti pirkimo sąlygas gali būti pateikiami CPO IS susirašinėjimo priemonėmis ne vėliau kaip likus 8 dienoms (kalendorinėms) iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymų turinio keisti nebus galima;

2.9.2. Atsakydama į kiekvieną DPS tiekėjo CPO IS priemonėmis pateiktą prašymą paaiškinti konkretaus pirkimo sąlygas, jeigu jis buvo pateiktas laiku, arba aiškindama, tikslindama pirkimo sąlygas savo iniciatyva, CPO LT turi paaiškinimus, patikslinimus pranešti ir išsiųsti visiems DPS tiekėjams, kurie pakviesti pateikti pasiūlymus dėl konkretaus pirkimo, ne vėliau kaip likus 6 dienoms iki pasiūlymų pateikimo termino pabaigos. CPO LT, atsakydama DPS tiekėjui, kartu siunčia paaiškinimus ir visiems DPS tiekėjams, kurie pakviesti pateikti pasiūlymus dėl konkretaus pirkimo, bet nenurodo, kuris DPS tiekėjas pateikė prašymą paaiškinti pirkimo sąlygas;

2.9.3. nesibaigus pasiūlymų dėl konkretaus pirkimo pateikimo terminui, CPO LT turi teisę savo iniciatyva paaiškinti, patikslinti konkretaus pirkimo dokumentus, laikantis 2.9.2 punkte nustatytų reikalavimų.

## PIRKIMO OBJEKTAS

3.1. Pirkimo objektas – Kvietimo pateikti pasiūlymą techninėje specifikacijoje apibūdintos **APSAUGOS PASLAUGOS**.

3.2. Perkami kiekiai nurodomi Kvietime pateikti pasiūlymą.

## PASIŪLYMŲ TEIKIMAS

4.1. DPS tiekėjai teikia pasiūlymus, vadovaudamiesi Kvietimu pateikti pasiūlymą ir kitais pirkimo dokumentais.

4.2. Pasiūlymai turi būti pateikti iki pasiūlymų pateikimo termino, nurodyti Kvietime pateikti pasiūlymus, pabaigos CPO IS priemonėmis. CPO LT turi teisę pratęsti pasiūlymo pateikimo terminą. Apie naują pasiūlymo pateikimo terminą CPO IS susirašinėjimo priemonėmis informuojami visi DPS tiekėjai, kuriems buvo išsiųstas kvietimas pateikti pasiūlymą;

4.3. Pateikdamas pasiūlymą, DPS tiekėjas sutinka su visomis pirkimo sąlygomis, nustatytomis Konkretaus pirkimo dokumentuose.

4.4. Pasiūlymas turi galioti 90 dienų nuo pasiūlymų pateikimo termino pabaigos. Pasiūlymui taikomas pasiūlymo galiojimo užtikrinimas – 150 Eur bauda, kurią DPS tiekėjas sumoka CPO LT, jei jis atsiima pasiūlymą pasibaigus pasiūlymų pateikimo terminui ar atsisako pasirašyti Pirkimo sutartį konkretaus pirkimo dokumentuose ir pasiūlyme nurodytomis sąlygomis.

4.5. Kiekvienas DPS tiekėjas gali pateikti tik vieną pasiūlymą Konkrečiam pirkimui, nepriklausomai nuo to, ar teikiant pasiūlymą jis bus atskiras tiekėjas, ar ūkio subjekto grupės partneris (jungtinės veikos sutarties šalis).

4.6. DPS tiekėjas pasiūlyme nurodo šią informaciją:

4.6.1. Pasiūlymo kainą pagal pirkimo dokumentuose nurodytus reikalavimus. Į pasiūlymo kainą turi būti įskaičiuotos visos tinkamam Pirkimo sutarties įgyvendinimui reikalingos išlaidos, rinkliavos ir mokesčiai;

4.6.2. Pirkimo sutarties vykdymui pasitelkiamus subtiekėjus (jei jie žinomi);

4.6.3. Pirkimo sutarties vykdymui paskirti DPS tiekėjo darbuotojai ar asmenys, kurie bus įdarbinti Pirkimo sutarties vykdymui (ekspertai, specialistai). DPS tiekėjai gali nurodyti ir tuos darbuotojus/ketinamus įdarbinti asmenis, kurie nebuvo nurodyti paraiškoje, bet jie turi turėti ne žemesnę nei nustatyta pirkimo dokumentuose kvalifikaciją. CPO LT patikrina galimo laimėtojo darbuotojų/ketinamų įdarbinti asmenų, jeigu jie nebuvo numatyti Konkurso paraiškoje, kvalifikaciją ir informuoja DPS tiekėją apie patikrinimo rezultatus;

4.6.4. Patvirtinimas, kad EBVPD nurodyta informacija, kuri pateikta CPO LT, teikiant paraišką, yra nepasikeitusi;

4.6.5. Konfidenciali pasiūlymo informacija (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Visas DPS tiekėjo pasiūlymas negali būti laikomas konfidencialia informacija. DPS tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Informacija, kurią viešai skelbti įpareigoja Lietuvos Respublikos įstatymai, negali būti DPS tiekėjo nurodoma kaip konfidenciali.

4.7. Pateikęs pasiūlymą DPS tiekėjas, iki pasiūlymo pateikimo termino pabaigos gali keisti (pateikiant naują pasiūlymą) arba atšaukti savo pasiūlymą dėl Konkretaus pirkimo.

4.8. Už pateikto pasiūlymo duomenų teisingumą ir teisėtumą yra atsakingas DPS tiekėjas.

4.9. Pasiūlymai išlieka konfidencialūs iki pasiūlymų pateikimo termino pabaigos, o jų peržiūros galimybės neturi nei CPO LT, nei Užsakovas, nei kiti DPS tiekėjai.

## PASIŪLYMŲ vertinimas

*Susipažinimas su pateiktais pasiūlymais ir jų tikrinimas*

5.1. Pradinis susipažinimas su pasiūlymais vykdomas CPO LT (kai konkretų pirkimą atlieka Komisija – jos posėdyje).

5.2. Susipažįstant su pasiūlymais, atliekant pasiūlymų nagrinėjimo, vertinimo ir palyginimo procedūras, DPS tiekėjai ir jų atstovai nedalyvauja.

5.3. CPO LT konkretaus pirkimo procedūros metu netikrina kiekvieno DPS tiekėjo dėl pašalinimo pagrindų nebuvimą ir atitikimo kvalifikacijos reikalavimams patvirtinančių duomenų ar dokumentų, kurie buvo tikrinti paraiškų teikimo metu.

5.4. Jeigu DPS tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, CPO LT prašo CPO IS susirašinėjimo priemonėmis DPS tiekėją šiuos dokumentus ar duomenis patikslinti, papildyti arba paaiškinti per CPO LT nustatytą protingą terminą.

5.5. Kai pateiktame pasiūlyme nurodoma neįprastai maža kaina, CPO LT prašo DPS tiekėjo pateikti reikalingas pasiūlymo detales, įskaitant kainos sudedamąsias dalis ir skaičiavimus. DPS tiekėjo pasiūlyme nurodyta kaina visais atvejais laikoma neįprastai maža, jeigu ji yra 30 ir daugiau procentų mažesnė už visų DPS tiekėjų, kurių pasiūlymai neatmesti dėl kitų priežasčių ir kurių kaina neviršija Konkrečiam pirkimui skirtų lėšų, nustatytų Užsakovo užsakyme, pasiūlytų kainų arba sąnaudų aritmetinį vidurkį.

*Pasiūlymo dėl Konkretaus pirkimo atmetimas*

5.6. Pasiūlymas dėl Konkretaus pirkimo atmetamas, jeigu (esant bent vienam iš šių atvejų):

5.6.1. DPS tiekėjas pasiūlymą pateikė ne CPO IS priemonėmis;

5.6.2. Pasiūlymą pateikęs DPS tiekėjas pašalinamas iš Konkretaus pirkimo procedūros dėl pašalinimo pagrindų buvimo arba DPS tiekėjas pateikė netikslius, neišsamius ar klaidingus dokumentus ar duomenis dėl DPS tiekėjo pašalinimo pagrindų nebuvimo ar šių dokumentų ar duomenų nepateikė ir, Komisijai prašant, jų nepateikė ar nepatikslino;

5.6.3. Pasiūlymą pateikęs DPS tiekėjas neatitinka nustatytų kvalifikacijos reikalavimų arba DPS tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimams arba šių dokumentų ar duomenų nepateikė ir, CPO LT CPO IS susirašinėjimo priemonėmis prašant, jų nepateikė ar nepatikslino;

5.6.4. Pasiūlymas neatitinka Konkretaus pirkimo dokumentuose nustatytų reikalavimų;

5.6.5. DPS tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų nepateikė ir, jei taikoma, CPO LT prašant jų nepateikė ar nepatikslino.

5.6.6. DPS tiekėjas per CPO LT nurodytą terminą neištaisė aritmetinių klaidų ir (ar) nepaaiškino pasiūlymo.

5.6.7. Pasiūlyta pasiūlymo kaina ir (ar) bent viena pirkimo objekto sudedamosios dalies mato vieneto kaina viršija pirkimui skirtas lėšas (konkretaus pirkimo maksimalią kainą ar maksimalų įkainį), nustatytas Užsakovo prieš pradedant pirkimo procedūrą.

5.6.8. Buvo pasiūlyta neįprastai maža kaina ir DPS tiekėjas CPO LT prašymu nepateikė tinkamų pasiūlytos mažos kainos pagrįstumo įrodymų.

*Laimėjusio pasiūlymo nustatymas*

5.7. CPO LT laimėjusį nustato ekonomiškai naudingiausią pagal pirkimo dokumentuose nurodytus kriterijus pasiūlymą, jeigu tenkinamos visos šios sąlygos:

5.7.1. Pasiūlymas atitinka kvietime pateikti pasiūlymą ir pirkimo dokumentuose nustatytus reikalavimus, sąlygas ir kriterijus;

5.7.2. Pasiūlymą pateikęs DPS tiekėjas nėra pašalintas vadovaujantis Viešųjų pirkimų įstatymo 46 straipsnio nuostatomis;

5.7.3. Pasiūlymą pateikęs DPS tiekėjas atitinka pirkimo dokumentuose nustatytus kvalifikacijos reikalavimus;

5.7.4. Pasiūlymą pateikęs DPS tiekėjas per CPO LT nustatytą terminą patikslino, papildė, paaiškino pasiūlymo informaciją.

5.7.5. Pasiūlyta pasiūlymo kaina ir (ar) įkainis (jei taikoma) neviršija pirkimui skirtų lėšų (konkretaus pirkimo maksimalios kainos ar maksimalaus įkainio), nustatytų Užsakovo prieš pradedant pirkimo procedūrą.

5.7.6. Nėra Viešųjų pirkimų įstatymo 57 straipsnio 3 dalyje nustatytų aplinkybių dėl neįprastai mažos kainos.

5.7.7. Nuo 2022 metų balandžio 21 d. - mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, tiekėjo pasiūlyme paslaugų, kurios bus teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų. CPO LT pasilieka teisę nenustatyti laimėtojo, esant šiame punkte numatytoms aplinkybėms, ir iki 2022 metų balandžio 21 d.;

5.7.8. Nuo 2022 metų balandžio 21 d. - mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, jeigu yra bent viena iš VPĮ 45 straipsnio 21 dalies 1, 2, 4, 5 punktuose numatytų sąlygų. CPO LT pasilieka teisę nenustatyti laimėtojo, esant šiame punkte numatytoms aplinkybėms, ir iki 2022 metų balandžio 21 d.

5.8. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių DPS tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas DPS tiekėjas, kurio pasiūlymas pateiktas anksčiausiai.

5.9. CPO LT ne vėliau kaip per 5 darbo dienas nuo pasiūlymų eilės sudarymo ir laimėjusio pasiūlymo nustatymo CPO IS priemonėmis DPS suinteresuotus dalyvius informuoja apie konkretaus pirkimo procedūros rezultatus, praneša apie priimtą sprendimą dėl pirkimo sutarties sudarymo bei nurodo:

5.9.1. Nustatytą pasiūlymų eilę, laimėjusį tiekėją, informaciją, kad pirkimo sutarties sudarymo atidėjimo terminas netaikomas (vadovaujantis Viešųjų pirkimų įstatymo 86 straipsnio 8 dalies 2 punktu);

5.9.2. DPS tiekėjui, kurio pasiūlymas buvo atmestas, pasiūlymo atmetimo priežastis.

5.10. Jei priimamas sprendimas nesudaryti Pirkimo sutarties, minėtame pranešime nurodomos tokio sprendimo priežastys.

5.11. CPO LT gali nuspręsti nepripažinti laimėtoju ekonomiškai naudingiausią pasiūlymą pateikusiu DPS tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

## KONKRETAUS PIRKIMO PROCEDŪRŲ NUTRAUKIMAS

6.1. Bet kuriuo metu iki Pirkimo sutarties sudarymo CPO LT turi teisę savo ar Užsakovo iniciatyva (jam pateikus CPO LT pagrįstą prašymą) nutraukti pradėtas Konkretaus pirkimo procedūras, jeigu atsirado aplinkybių, kurių nebuvo galima numatyti (įskaitant CPO IS gedimus), ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.

6.2. Apie Konkretaus pirkimo nutraukimą informuojami visi DPS tiekėjai, kuriems buvo išsiųstas kvietimas pateikti pasiūlymą dėl Konkretaus pirkimo.

## PIRKIMO SUTARTIES SUDARYMAS

7.1. Įvykus Konkrečiam pirkimui ir Užsakovui CPO IS gavus pranešimą apie Konkretų pirkimą laimėjusį DPS tiekėją, Užsakovas su juo sudaro Pirkimo sutartį. Tuo tikslu CPO IS Užsakovui yra suformuojama elektroninė Pirkimo sutarties forma pagal prie pirkimo dokumentų C dalyje pridedamą Pirkimo sutarties projektą.

7.2. Užsakovas ne vėliau kaip per 5 (penkias) darbo dienas nuo CPO IS gauto pranešimo apie laimėjusį DPS tiekėją, pasirašo Pirkimo sutartį ir pateikia ją DPS tiekėjui pasirašyti.

7.3. DPS tiekėjas, kurio pasiūlymas pripažintas laimėjusiu, per 5 (penkias) darbo dienas nuo Užsakovo pasirašytos Pirkimo sutarties gavimo dienos, pasirašo Pirkimo sutartį ir grąžina ją Užsakovui.

7.4. Jei DPS tiekėjas, kurio pasiūlymas buvo pripažintas laimėjusiu per 5 (penkias) darbo dienas Pirkimo sutarties nepasirašo, negrąžina, atsisako ją sudaryti pirkimo dokumentuose nustatytomis sąlygomis, nepateikia Pirkimo sutarties galiojimo užtikrinimo, jei toks reikalaujamas, laikoma, kad jis atsisakė sudaryti Pirkimo sutartį. Tokiu atveju Pirkimo sutartį siūloma sudaryti DPS tiekėjui, kurio pasiūlymas pagal nustatytą pasiūlymų eilę yra pirmas po DPS tiekėjo, su kuriuo buvo priimtas sprendimas sudaryti Pirkimo sutartį.

7.5. DPS tiekėjas, atsisakęs sudaryti Pirkimo sutartį, moka CPO LT 4.4 punkte numatytą baudą.

7.6. Sudarius Pirkimo sutartį, Konkretaus pirkimo procedūros pasibaigia.

7.7. DPS tiekėjas, su kuriuo Užsakovas pasirašo Pirkimo sutartį, įsipareigoja sumokėti 2016-07-28 LR Ūkio ministro įsakymo „Dėl Viešosios įstaigos CPO LT Paslaugų kainų ir tarifo nustatymo“ Nr. 4-497 (toliau – Įsakymas) nustatytą įkainį už CPO LT teikiamas paslaugas (pakeitus Įsakymą, taikoma aktuali Įsakymo redakcija ar pakeistą teisinį reguliavimą nustatantys teisės aktai) (Įsakymas skalbiamas CPO LT interneto svetainėje).

## GINČŲ NAGRINĖJIMO TVARKA

8.1. Tiekėjas, kurio nuomone CPO LT nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki Pirkimo sutarties sudarymo pareikšti raštu pretenziją CPO LT (CPO IS priemonėmis, kitomis elektroninėmis priemonėmis, faksu arba pasirašytinai per pašto paslaugos teikėją ar kitą tinkamą vežėją) dėl CPO LT veiksmų ar priimtų sprendimų. Ginčų nagrinėjimo tvarka numatyta Viešųjų pirkimų įstatymo  VII skyriuje.

8.2. CPO LT nagrinėja tik tas Tiekėjų pretenzijas, kurios gautos iki Pirkimo sutarties sudarymo dienos.

\_\_\_\_\_\_\_\_\_\_\_\_\_\_\_\_

1 priedas. Kvietimas pateikti pasiūlymus

**Kvietime pateikti pasiūlymą pateikiama ši informacija:**

1. Užsakovo pavadinimas, pagal kurio CPO LT pateiktą užsakymą, atliekamas konkretus pirkimas;
2. Pirkimo objekto techninė specifikacija;
3. pasiūlymo pateikimo terminas (kuris negali būti trumpesnis kaip Viešųjų pirkimų įstatyme nustatytas minimalus pasiūlymų pateikimo terminas, taikant DPS);
4. Paslaugų teikimo terminas [nuo 1 iki 24 mėn.];
5. numatomos įsigyti Paslaugos ir informacija apie objektą (-us):

*6.1.* Preliminarus (-ūs) kiekis (-iai) (apimtis (-ys));

*6.2.* Numatoma objekto (-ų) Paslaugų teikimo pradžios ir pabaigos (apskaičiuojama pagal maksimalų paslaugų teikimo terminą nuo anksčiausios Paslaugų teikimo pradžios datos) data;

*6.3.* Duomenys apie saugomą objektą (pvz. adresas, paskirtis, plotas ir kt.);

*6.4.* Apsaugos postų skaičius (fizinės apsaugos atveju);

*6.5.* Budėjimo laikas ir grafikas (fizinės apsaugos atveju);

*6.6.* Ar reikalingas periodiškas objekto (-ų) stebėjimas juos apvažiuojant (Tiekėjas turi užtikrinti objekto (-ų) teritorijos budinčio ekipažo periodinį apvažiavimą pagal suderintą paslaugų teikimo grafiką, jame suderintu laiku, įskaitant poilsio ir švenčių dienas. Apvažiavimo tikslas – prevenciniai veiksmai, siekiant apsaugoti Užsakovo turtą nuo sugadinimo, sunaikinimo, žalos turtui (Taip/ Ne);

*6.7.* Ar reikalinga ginkluota apsauga (Taip/Ne);

*6.8.* Papildomi reikalavimai leidimų režimo kontrolė (įėjimo/įvažiavimo ir išėjimo/išvažiavimo kontrolė, buvimo pastate kontrolė), vaizdo stebėjimas ir / ar kiti papildomi reikalavimai neprieštaraujantys ir nepažeidžiantys pirkimo techninėje specifikacijoje ir sutartyje nustatytų sąlygų ir reikalavimų).

1. įsipareigojimas nupirkti Paslaugų už ne mažiau kaip nuo 50 iki 100 procentų Pirkimo sutarties priede Nr. 1 nurodytos bendros Paslaugų kainos per Pirkimo sutarties galiojimo terminą;
2. atsiskaitymo už paslaugas terminas [nuo 1 iki 30 kalendorinių dienų];
3. Paslaugų teikimo vieta (-os) (adresai) Lietuvos Respublikos teritorijoje
4. konkretaus pirkimo maksimali kaina Eur su mokesčiais;
5. konkretaus pirkimo objekto sudedamųjų dalių maksimalūs įkainiai (jei taikoma);
6. Užsakovo nurodytas kontaktinis asmuo (vardas, pavardė, pareigos, tel. Nr., el. paštas);
7. Užsakovo nurodytas už Pirkimo sutarties vykdymo priežiūrą atsakingas asmuo (vardas, pavardė, pareigos, tel. Nr., el. paštas);
8. pasiūlymų vertinimo kriterijai ir tvarka. Pasiūlymų ekonominis naudingumas vertinamas pagal kainą arba kainos ir kokybės santykį (vertinimo kriterijų pasirenka Užsakovas):

*14.1.* Pasiūlymų ekonominį naudingumą vertinant tik pagal kainą, lyginamos Tiekėjų pasiūlytų paslaugų įkainių, padaugintų iš Užsakovo nurodyto preliminaraus paslaugų kiekio sumos:

, kur

– Preliminarus (-ūs) numatomos (-ų) įsigyti Paslaugos (-ų) kiekis (-iai);

– Tiekėjo Konkrečiame pirkime nurodytas kiekvienos Užsakovo užsakyme CPO IS nurodytos Paslaugos įkainis;

– Tiekėjo pasiūlymo kaina Konkrečiam pirkimui.

*14.2.* Pasiūlymų ekonominio naudingumo vertinimas pagal kainos ir kokybės santykį:

*14.2.1.* Pasiūlymų ekonominio naudingumo vertinimas pagal kainos (C) ir kokybės (2 kriterijai: Reagavimo į iškvietimą laikas (T), min. *(tik tuo atveju, jei užsakyme pasirenkama elektroninės apsaugos paslauga (visuose objektuose))* ir Tiekėjo ir subtiekėjo darbuotojams, vykdysiantiems Pirkimo sutartį, mokamo darbo užmokesčio mėnesio medianos skirtumas nuo šalyje nustatyto minimalaus darbo užmokesčio (R), Eur) santykį:

|  |  |  |
| --- | --- | --- |
| Vertinimo kriterijai | Maksimali kriterijaus reikšmė | Kriterijaus vertinimas |
| Kaina (C) | 70 balų | , kur  – mažiausia pasiūlyta kaina;  – vertinamo pasiūlymo kaina;  – lyginamasis svoris ekonominio naudingumo vertinime lygus 70. |
| Tiekėjo ir subtiekėjo darbuotojams, vykdysiantiems Pirkimo sutartį, mokamo darbo užmokesčio mėnesio medianos skirtumas nuo šalyje nustatyto minimalaus darbo užmokesčio , Eur (R) | 20 balų | ,kur  – didžiausia Tiekėjų Elektroniniame kataloge Konkretaus pirkimo metu pasiūlyta kriterijaus reikšmė (apskaičiuojama iš Tiekėjo, nurodžiusio didžiausią kriterijaus reikšmę, deklaruoto darbuotojams, vykdysiantiems Pirkimo sutartį, mokamo darbo užmokesčio mėnesio medianos atimant šalyje nustatytą minimalų darbo užmokestį);  – vertinamo pasiūlymo Elektroniniame kataloge Konkretaus pirkimo metu pasiūlyta kriterijaus reikšmė (apskaičiuojama iš Tiekėjo, kurio pasiūlymas vertinamas, deklaruoto darbuotojams, vykdysiantiems Pirkimo sutartį, mokamo darbo užmokesčio mėnesio medianos atimant šalyje nustatytą minimalų darbo užmokestį).  – lyginamasis svoris ekonominio naudingumo vertinime lygus 20. |
| Reagavimo į iškvietimą laikas, min.  (T) | 10 balų | , kur  – mažiausia Tiekėjų Elektroniniame kataloge Konkretaus pirkimo metu pasiūlyta kriterijaus reikšmė;  – vertinamo pasiūlymo Elektroniniame kataloge Konkretaus pirkimo metu pasiūlyta kriterijaus reikšmė;  – lyginamasis svoris ekonominio naudingumo vertinime lygus 10. |
| Ekonominis naudingumas (S) | 100 balų |  |

*14.2.2.* Pasiūlymų ekonominio naudingumo vertinimas pagal kainos (C) ir kokybės (1 kriterijus: Tiekėjo ir subtiekėjo darbuotojams, vykdysiantiems Pirkimo sutartį, mokamo darbo užmokesčio mėnesio medianos skirtumas nuo šalyje nustatyto minimalaus darbo užmokesčio (R), Eur)) santykį:

|  |  |  |
| --- | --- | --- |
| Vertinimo kriterijai | Maksimali kriterijaus reikšmė | Kriterijaus vertinimas |
| Kaina (C) | 70 balų | , kur  – mažiausia pasiūlyta kaina;  – vertinamo pasiūlymo kaina;  – lyginamasis svoris ekonominio naudingumo vertinime lygus 70. |
| Tiekėjo darbuotojams mokamo vidutinio darbo užmokesčio skirtumas nuo šalyje nustatyto minimalaus darbo užmokesčio, Eur (R) | 30 balų | , kur  – didžiausia Tiekėjų Elektroniniame kataloge Konkretaus pirkimo metu pasiūlyta kriterijaus reikšmė (apskaičiuojama iš Tiekėjo, nurodžiusio didžiausią kriterijaus reikšmę, deklaruoto darbuotojams, vykdysiantiems Pirkimo sutartį, mokamo darbo užmokesčio mėnesio medianos atimant šalyje nustatytą minimalų darbo užmokestį);  – vertinamo pasiūlymo Elektroniniame kataloge Konkretaus pirkimo metu pasiūlyta kriterijaus reikšmė (apskaičiuojama iš Tiekėjo, kurio pasiūlymas vertinamas, deklaruoto darbuotojams, vykdysiantiems Pirkimo sutartį, mokamo darbo užmokesčio mėnesio medianos atimant šalyje nustatytą minimalų darbo užmokestį);  – lyginamasis svoris ekonominio naudingumo vertinime lygus 30. |
| Ekonominis naudingumas (S) | 100 balų |  |

1. Informacija apie pasiūlymo kainos pateikimą. Paslaugų įkainiai ir Pasiūlymo kaina turi būti nurodoma eurais už Paslaugos vienetą, nurodant 2 skaičius po kablelio;
2. PVM tarifas (netaikoma);
3. informacija apie Pirkimo sutarties įvykdymo užtikrinimą:

17.1. Ar reikalaujama Pirkimo sutarties įvykdymo užtikrinimo priemonė (banko garantija / draudimo bendrovės laidavimo raštas), kai planuojama Pirkimo sutarties vertė didesnė nei 3000 (trys tūkstančiai) eurų;

17.2. Jei reikalaujama – užtikrinimo dydis ne mažesnei nei [5 % (penki procentai) / 6 % (šeši procentai) / 7 % (septyni procentai) / 8 % (aštuoni procentai) / 9 % (devyni procentai) /10 % (dešimt procentų)] % Pirkimo sutarties priede nurodytos bendros Paslaugų kainos (Tiekėjo pasiūlymo vertės).

1. informacija, kad alternatyvūs pasiūlymai nepriimami;
2. interneto adresas, kuriuo CVP IS ar kitur yra paskelbti pirkimo dokumentai;
3. pasiūlymo pateikimo kalba, kuria jis turi būti parengtas;
4. Komisija gali papildyti konkrečiai DPS informaciją, pateikiamą Kvietime pateikti pasiūlymą;
5. Kvietime pateikti pasiūlymą gali būti pateikiama ir kita informacija apie pirkimo sąlygas bei informacija, kurią turi nurodyti ir / ar pateikti DPS tiekėjas pasiūlyme
6. „Ar suteikiant paslaugas bus reikalinga pateikti į karinę teritoriją, kaip ji apibrėžta Lietuvos Respublikos krašto apsaugos sistemos organizavimo ir karo tarnybos įstatymo 2 str. 10 d.“? Taip / Ne.

\_\_\_\_\_\_\_\_\_\_\_\_\_\_