**DINAMINĖ PIRKIMO SISTEMA**

RIBOTAS KONKURSAS

APSAUGOS PASLAUGŲ UŽSAKYMAI PER CPO LT ELEKTRONINĮ KATALOGĄ

A DALIS. NURODYMAI DALYVIAMS

TURINYS

[I. SĄVOKOS IR TRUMPINIAI 4](#_Toc526167188)

[II. BENDROSIOS NUOSTATOS 5](#_Toc526167189)

[III. PIRKIMO DOKUMENTŲ PAAIŠKINIMAI 8](#_Toc526167190)

[IV. PIRKIMO OBJEKTAS 10](#_Toc526167191)

[V. TIEKĖJŲ PAŠALINIMO PAGRINDAI 10](#_Toc526167192)

[VI. TIEKĖJŲ KVALIFIKACIJOS REIKALAVIMAI 11](#_Toc526167193)

[VII. EBVPD IR KITI TIEKĖJŲ TINKAMUMĄ ĮRODANTYS DOKUMENTAI 11](#_Toc526167194)

[VIII. ŪKIO SUBJEKTŲ GRUPĖS IR KITŲ ŪKIO SUBJEKTŲ DALYVAVIMAS PIRKIMO PROCEDŪROSE 12](#_Toc526167195)

[IX. PARAIŠKŲ TEIKIMAS IR ATSIĖMIMAS DPS PIRKIME 13](#_Toc526167196)

[X. PARAIŠKŲ TEIKIMAS IR ATSIĖMIMAS DPS GALIOJIMO METU 14](#_Toc526167197)

[XI. REIKALAVIMAI PARAIŠKŲ TEIKIMUI, PASIRAŠYMUI 15](#_Toc526167198)

[XII. PARAIŠKOS KALBA 15](#_Toc526167199)

[XIII. PARAIŠKOS TURINYS 16](#_Toc526167200)

[XIV. SUSIPAŽINIMAS SU GAUTOMIS PARAIŠKOMIS 16](#_Toc526167201)

[XV. TIEKĖJŲ PARAIŠKŲ NAGRINĖJIMAS, PARAIŠKŲ ATMETIMO PRIEŽASTYS 16](#_Toc526167202)

[XVI. TIEKĖJŲ PAŠALINIMO PAGRINDŲ IR KVALIFIKACIJOS PATIKRINIMAS DPS GALIOJIMO LAIKOTARPIU 18](#_Toc526167203)

[XVII. PIRKIMO PROCEDŪROS NUTRAUKIMAS 19](#_Toc526167204)

[XVIII. DPS GALIOJIMAS 19](#_Toc526167205)

[XIX. GINČŲ NAGRINĖJIMO TVARKA 19](#_Toc526167206)

PRIEDAI:

1 priedas. Tiekėjų pašalinimo pagrindai;

2 priedas. Tiekėjų kvalifikacijos reikalavimai;

3 priedas. Europos bendrasis viešųjų pirkimų dokumentas.

4 priedas. Paraiškos formos pavyzdys.

## SĄVOKOS IR TRUMPINIAI

* 1. Pirkime taikomos šios sąvokos:

|  |  |
| --- | --- |
| CPO LT | Viešoji įstaiga CPO LT, atliekanti centrinės perkančiosios organizacijos funkcijas pagal Lietuvos Respublikos Vyriausybės 2007 m. sausio 19 d. nutarimą Nr. 50 „Dėl centralizuotų viešųjų pirkimų vykdymo“, vykdanti atliekanti prekių, paslaugų ar darbų pirkimų procedūras kitų perkančiųjų organizacijų ar perkančiųjų subjektų naudai |
| CPO IS | CPO LT valdoma ir tvarkoma informacinė sistema, kurioje vykdomi Konkretūs pirkimai taikant DPS. Interneto adresas <http://www.cpo.lt> |
| CVPIS | Viešųjų pirkimų tarnybos administruojama centrinė viešųjų pirkimų informacinė sistema. Interneto adresas <https://pirkimai.eviesiejipirkimai.lt/> |
| DPS | dinaminė pirkimų sistema |
| DPS pirkimas | pirkimo procedūros, skirtos sukurti DPS |
| DPS tiekėjas | paraišką pirkimui pateikęs ir leidimą dalyvauti DPS gavęs bei prie CPO IS prisijungęs tiekėjas |
| EBVPD | Europos bendrasis viešųjų pirkimų dokumentas, rengiamas pagal 2016 m. sausio 5 d. Komisijos įgyvendinimo reglamente (ES) 2016/7, kuriuo nustatoma Europos bendrojo viešųjų pirkimų dokumento standartinė forma (OL 2016 L 3, p. 16), nustatytą standartinę formą |
| Komisija | CPO LT sudaryta viešojo pirkimo komisija, atliekanti pirkimą |
| Konkretus pirkimas | pirkimo procedūros, atliekamos sukurtos DPS pagrindu pagal Užsakovo nustatytas sąlygas ir skirtos sudaryti Pirkimo sutartis |
| Pirkimas | centralizuotas viešasis pirkimas, atliekamas taikant DPS. Pirkimas apima visas procedūras nuo pirkimo paskelbimo iki Pirkimo sutarčių sudarymo per visą DPS galiojimo laikotarpį |
| Užsakovas | Perkančioji organizacija arba perkantysis subjektas, pagal kurio CPO LT pateiktą užsakymą, atliekamas Konkretus pirkimas |
| Pirminis paraiškų teikimo terminas | tarptautinio pirkimo paraiškų terminas, kuris negali būti trumpesnis nei 30 dienų nuo skelbimo išsiuntimo iš Viešųjų pirkimų tarnybos dienos |
| VPĮ *arba* Viešųjų pirkimų įstatymas | Lietuvos Respublikos viešųjų pirkimų įstatymas. |

* 1. Kitos vartojamos pagrindinės sąvokos apibrėžtos VPĮ ir pirkimo dokumentų C dalyje.

## Bendrosios nuostatos

2.1. CPO LT vykdo Pirkimą, kurio tikslas – pirkimo sutarčių, kurių dalykas nustatytas šiuose pirkimo dokumentuose, tarp Lietuvos Respublikoje registruotų perkančiųjų organizacijų ar perkančiųjų subjektų ir tiekėjų sudarymas sukurtos DPS pagrindu. CPO LT pasilieka teisę sukurtoje DPS vykdyti Konkrečius pirkimus ir ne perkančiosioms organizacijoms ar perkantiesiems subjektams.

2.2. Pirkimas vykdomas taikant riboto konkurso taisykles. Pirkimą sudaro šie etapai:

2.2.1. DPS sukūrimas. Siekdama sukurti DPS, CPO LT skelbia DPS pirkimą tiekėjams, kuriems bus leista dalyvauti DPS, atrinkti. Gavusi paraiškas, CPO LT jas vertina pirkimo dokumentuose nustatyta tvarka ir priima sprendimą dėl leidimo dalyvauti DPS ir DPS sukūrimo (*pastaba:* negavus paraiškų šiame etape ar atmetus visas paraiškas, DPS nesukuriama ir pirkimas laikomas baigtu);

2.2.2. DPS galiojimas. DPS galiojimo metu vykdomos šios pirkimo procedūros:

2.2.2.1. Pirkimo sutarčių sudarymas. Pirkimo sutartims sudaryti sukurtoje DPS vykdomi Konkretūs pirkimai pagal Užsakovų nurodytas ir Konkretaus pirkimo dokumentuose nustatytas sąlygas bei reikalavimus, kviečiant DPS tiekėjus pateikti pasiūlymus.

2.2.2.2. Paraiškų dalyvauti DPS teikimas. DPS yra atvira – paraiškas dalyvauti DPS tiekėjai gali teikti per visą DPS galiojimo laikotarpį. Tiekėjui bet kuriuo metu pateikus paraišką, CPO LT ją vertina ir tvirtina leidimą dalyvauti DPS.

2.3. Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šio pirkimo sąlygomis, nustatytomis pirkimo dokumentuose.

2.4. Pirkimo dokumentus sudaro:

2.4.1. Išankstinis skelbimas (jei buvo);

2.4.2. Skelbimas apie pirkimą;

2.4.3. A dalis. Nurodymai dalyviams (bendrosios sąlygos apie pirkimą, informacija apie DPS sukūrimą, paraiškų teikimą ir vertinimą DPS kūrimo ir galiojimo metu).

A dalies priedai:

- 1 priedas. Tiekėjų pašalinimo pagrindai;

- 2 priedas. Tiekėjų kvalifikacijos reikalavimai (jei taikoma);

- 3 priedas. Europos bendrasis viešųjų pirkimų dokumentas – EBVPD;

- 4 priedas. Paraiškos formos pavyzdys;

- 5 priedas. Tiekėjos deklaracijos dėl tarptautinių sankcijų įgyvendinimo forma;

- 6 priedas. Reikalavimai mobilizacijos, karo ar nepaprastosios padėties atveju;

-7 priedas. VPĮ 45 str. 21 d. reikalavimų atitikties deklaracijos pavyzdinė forma.

2.4.4. B dalis. Techninė specifikacija (jei yra žinoma DPS sukūrimo metu).

2.4.5. C dalis. Konkretus pirkimas dinaminėje pirkimų sistemoje (Konkretaus pirkimo vykdymo sąlygos).

C dalies priedai:

- 1 priedas. Kvietimas pateikti pasiūlymą;

- 2 priedas. Pirkimo sutarties projektas.

2.4.6. D dalis. DPS tiekėjo naudojimosi CPO IS tvarkos aprašas.

2.4.7. Pirkimo dokumentų paaiškinimai, patikslinimai (jei atliekami).

2.5. Pirkimo metu naudojamos šios informacinės sistemos:

2.5.1. CVP IS – DPS pirkimo vykdymui ir paraiškų teikimui DPS galiojimo metu;

2.5.2. CPO IS – Konkrečių pirkimų vykdymui.

2.6. Pirkimo dokumentai skelbiami CVP IS. Konkretaus pirkimo metu pirkimo dokumentai neskelbiami, o pateikiami DPS dalyvaujantiems tiekėjams.

2.7. DPS nėra taikomos prekių, paslaugų ar darbų kategorijos.

2.8. DPS galiojimo metu gali būti tikslinamos esamos arba kuriamos naujos techninės specifikacijos. DPS galiojimo metu negali būti kuriamos naujos techninės specifikacijos, kurios nesusijusios su pirkimo pradžioje paskelbtu pirkimo objektu. Apie techninių specifikacijų patikslinimus, naujai sukurtas technines specifikacijas informuojami visi DPS dalyvaujantys tiekėjai, jos paskelbiamos CVP IS. Perkančioji organizacija turi teisę pradėti Konkretaus pirkimo procedūras praėjus 10 dienų nuo patikslintų/naujų techninių specifikacijų paskelbimo. Patikslinus technines specifikacijas/sukūrus naujas technines specifikacijas, tiekėjų, kuriems leista dalyvauti pirkime, prašoma pateikti prekių aprašymus/dokumentaciją.

2.9. Kita informacija apie pirkimą skirtingose pirkimo procedūrose:

|  |  |  |  |
| --- | --- | --- | --- |
|  | DPS pirkimas | Paraiškų teikimas DPS galiojimo metu | Konkretus pirkimas |
| Išankstinis skelbimas | Nebuvo paskelbtas | Netaikoma | Netaikoma |
| Skelbimas apie pirkimą | <https://pirkimai.eviesiejipirkimai.lt>, <http://ted.europa.eu>, <https://www.cpo.lt> | Netaikoma | Apie Konkretų pirkimą neskelbiama |
| Dalyvavimo sąlygos (rezervuota teisė) | Tiekėjų dalyvavimas neribojamas, pirkime gali dalyvauti visi tiekėjai pagal Pirkimo sąlygose nustatytus reikalavimus. | Kaip DPS pirkime | Kaip DPS pirkime.  *Pastaba.* Konkrečiame pirkime pasiūlymus gali teikti tik DPS tiekėjai |
| Paraiškų teikimo terminas | Nurodytas skelbime apie pirkimą ir CVPIS | Neribojamas, paraiškos teikiamos visos DPS metu | Netaikoma |
| Pasiūlymų teikimo terminas | Netaikoma | Netaikoma | Nurodoma pirkimo dokumentų C dalyje |
| Susirašinėjimo priemonės | Bet kokia informacija, pirkimo dokumentų paaiškinimai, pranešimai, paraiškos teikiamos ar kitas CPO LT ir tiekėjo susirašinėjimas vykdomas tik CVPIS susirašinėjimo priemonėmis. | Kaip DPS pirkime | Bet kokia informacija, pirkimo dokumentų paaiškinimai, pranešimai CPO LT ir DPS tiekėjo susirašinėjimas vykdomas tik CPO IS susirašinėjimo priemonėmis. |
| Informacija apie pirkimo objekto skaidymą į dalis | Netaikoma | Netaikoma | Nurodoma pirkimo dokumentų C dalyje |
| CPO LT kontaktinis asmuo | CPO LT Biuro ir veiklos aptarnavimo srities pirkimų skyriaus Paslaugų pirkimų grupės vadovė Indrė Kreivėnaitė, tel. 8 666 29163, el. p. i.kreivenaite@cpo.lt | CPO LT Biuro ir veiklos aptarnavimo srities pirkimų skyriaus Paslaugų pirkimų grupės vadovė Indrė Kreivėnaitė, tel. 8 666 29163, el. p. i.kreivenaite@cpo.lt | Nurodoma pirkimo dokumentų C dalyje |
| Stebėtojų dalyvavimas | CPO LT pasilieka teisę kviesti posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovus. | Kaip DPS pirkime | CPO LT pasilieka teisę kviesti posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovus. |

2.9. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.

2.10. Pateikdamas paraišką, tiekėjas sutinka dalyvauti pirkime pagal pirkimo dokumentuose, nustatytus reikalavimus ir sąlygas ir patvirtina, kad jo paraiškoje pateikta informacija yra teisinga ir apima viską, ko reikia tinkamam dalyvavimo DPS ir sutartinių įsipareigojimų vykdymui. Tiekėjai turi atidžiai perskaityti visus pirkimo dokumentus ir laikytis juose nustatytų sąlygų bei reikalavimų.

2.11. Konkrečių pirkimų procedūrose gali dalyvauti tik gavę leidimą dalyvauti DPS ir prie CPO IS prisijungę tiekėjai. DPS tiekėjas kviečiamas dalyvauti tik po jo užregistravimo CPO IS pradedamuose Konkrečiuose pirkimuose.

2.12. Tiekėjas, kuriam leista dalyvauti DPS, privalo per 5 (penkias) darbo dienas pateikti paraišką prisijungimui prie CPO IS. Tiekėjo naudotojų registracija nurodyta Katalogo vartotojo instrukcijoje, skelbiamoje CPO IS. Tiekėjui, kuris neprisiregistravo CPO IS, nesiunčiamas kvietimas pateikti pasiūlymą Konkrečiame pirkime.

2.13. Tiekėjo dalyvavimo CPO IS įsipareigojimai, teisės ir atsakomybė nurodyti pirkimo dokumentų D dalyje ir Katalogo vartotojo instrukcijoje.

2.14. Pirkimo procedūrų terminai nurodomi Lietuvos Respublikos laiku.

## Pirkimo dokumentų PAAIŠKINIMAI

3.1. Tiekėjai bet kuriuo pirkimo metu gali kreiptis dėl pirkimo dokumentų paaiškinimo ir (ar) patikslinimo (toliau pirkimo dokumentų paaiškinimai). Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę.

3.2. Atsakydama į tiekėjo prašymą paaiškinti pirkimo dokumentus, CPO LT siunčia paaiškinimus ir visiems prie pirkimo prisijungusiems tiekėjams, nenurodydama, kuris tiekėjas pateikė prašymą paaiškinti pirkimo sąlygas.

3.3. CPO LT turi teisę savo iniciatyva paaiškinti, patikslinti pirkimo dokumentus DPS kūrimo ir galiojimo metu. Pirkimo dokumentų pakeitimai, patikslinimai galioja tik po jų atlikimo išsiųstiems kvietimams pateikti pasiūlymus. Pirkimo dokumentų pakeitimai, patikslinimai susiję su mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šių pakeitimų yra taikomi nuo 2022 m. balandžio 21 d. išsiųstiems kvietimams pateikti pasiūlymus. Šie paaiškinimai, patikslinimai gali būti taikomi ir visiems kvietimams pateikti pasiūlymus, įskaitant ir iki pakeitimų, patikslinimų atlikimo išsiųstiems kvietimams pateikti pasiūlymus.

3.4. Tuo atveju, kai tikslinama skelbime apie pirkimą paskelbta informacija, CPO LT atitinkamai patikslina skelbimą apie pirkimą ir prireikus (DPS pirkime) pratęsia paraiškų pateikimo terminą protingumo kriterijų atitinkančiam terminui, per kurį tiekėjai, rengdami paraiškas, galėtų atsižvelgti į patikslinimus.

3.5. Jeigu tikslinamas paraiškų pateikimo terminas DPS pirkime, apie jo pratęsimą pranešama patikslinant skelbimą, taip pat išsiunčiama visiems prie pirkimo prisijungusiems tiekėjams.

3.6. CPO LT atskiru sprendimu viso pirkimo metu gali būti rengiamas pirkimo dokumentų aiškinamasis susitikimas. Apie aiškinamojo susitikimo vietą, datą ir laiką tiekėjai informuojami CVPIS priemonėmis.

3.7. Aiškinamasis susitikimas yra protokoluojamas. Protokolo išrašas talpinamas CVPIS kartu su kitais pirkimo dokumentais.

3.8. Visas atvykimo į aiškinamąjį susitikimą išlaidas padengia patys tiekėjai.

3.9. Kita informacija dėl pirkimo dokumentų paaiškinimų:

|  |  |  |  |
| --- | --- | --- | --- |
|  | DPS pirkimas | Paraiškų teikimas DPS galiojimo metu | Konkretus pirkimas |
| Prašymo paaiškinti pirkimo dokumentus pateikimo terminas | Ne vėliau kaip likus 8 dienoms iki paraiškų pateikimo termino pabaigos.  *Pastaba.* Vėliau pateiktus prašymus CPO LT turi teisę nagrinėti kaip prašymus, pateiktus DPS galiojimo metu | Bet kuriuo DPS galiojimo metu iki paraiškos pateikimo, atsižvelgiant į CPO LT nustatytą atsakymų pateikimo terminą | Nustatyta pirkimo dokumentų C dalyje |
| Atsakymų dėl pirkimo dokumentų paaiškinimų pateikimo terminas | Ne vėliau kaip likus 6 dienoms iki paraiškų pateikimo termino pabaigos.  Jeigu CPO LT pirkimo dokumentų paaiškinimų negali pateikti laiku, ji perkelia paraiškų pateikimo terminą. | Ne vėliau kaip per 10 darbo dienų. | Nustatyta pirkimo dokumentų C dalyje |
| CPO LT savo iniciatyva teikiamų paaiškinimų terminas | Ne vėliau kaip likus 6 dienoms iki paraiškų pateikimo termino pabaigos.  Jeigu CPO LT pirkimo dokumentų paaiškinimų negali pateikti laiku, ji perkelia paraiškų pateikimo terminą. | Bet kuriuo DPS galiojimo metu. | Nustatyta pirkimo dokumentų C dalyje. |
| Pirkimo dokumentų paaiškinimų paskelbimas | Pirkimo dokumentų paaiškinimai skelbiami CVP IS <https://pirkimai.eviesiejipirkimai.lt/>). | Kaip DPS pirkime | Pirkimo dokumentų paaiškinimai, kurie taikomi tik Konkrečiam pirkimui, neskelbiami, jie teikiami DPS tiekėjams, dalyvaujantiems Konkrečiame pirkime. |

## Pirkimo objektas

4.1. Pirkimo objektas ‒ **APSAUGOS PASLAUGOS**.

4.2. DPS maksimali (preliminari) numatoma apimtis: ***27 350 000,00 Eur be PVM***.

4.3. Pirkimo objekto savybės ir reikalavimai nustatyti techninėje specifikacijoje – pirkimo dokumentų B dalyje. Reikalavimai įsigyjamam pirkimo objektui Konkretaus pirkimo vykdymo metu DPS pagrindu, pateikiami Konkretaus pirkimo dokumentuose.

4.4.Paslaugų teikimo vieta – geografinė Lietuvos Respublikos teritorija.

## TIEKĖJŲ PAŠALINIMO PAGRINDAI

5.1. Tiekėjas, dalyvaujantis pirkime, turi įrodyti, kad nėra jo pašalinimo pagrindų, nurodytų pirkimo dokumentų A dalies 1 priede „Tiekėjų pašalinimo pagrindai“.

5.2. Jeigu paraišką teikia ūkio subjektų grupė, veikianti pagal jungtinės veiklos (partnerystės) sutartį, tiekėjų pašalinimo pagrindai taikomi kiekvienam ūkio subjektų grupės nariui.

5.3. Jeigu tiekėjas remiasi subtiekėjais ar kitais ūkio subjektais, pašalinimo pagrindai taikomi kiekvienam subtiekėjui / ūkio subjektui (pašalinimo pagrindai netaikomi tiems tiekėjo subtiekėjams / ūkio subjektams, kuriais jis nesiremia kvalifikacijai pagrįsti).

5.4. Tuo atveju, jeigu tiekėjas atitinka pašalinimo pagrindus, jis gali dalyvauti pirkime, jei taiko apsivalymo priemones pagal VPĮ 46 str. 8 d. ir įrodo tai, pateikdamas atitinkamą informaciją kartu su paraiška.

## TIEKĖJŲ KVALIFIKACIJOS REIKALAVIMAI

6.1. Tiekėjas, dalyvaujantis pirkime, turi atitikti kvalifikacijos reikalavimus, nurodytus šių pirkimo dokumentų A dalies 2 priede „Tiekėjų kvalifikacijos reikalavimai“ (jei taikoma). Šiame priede, jeigu taikytina, nurodomos ir reikalaujamos kokybės vadybos sistemos ir (arba) aplinkos apsaugos vadybos sistemos standartai.

6.2. Jei bendrą paraišką pateikia ūkio subjektų grupė, veikianti pagal jungtinės veiklos (partnerystės) sutartį, kvalifikacijos reikalavimus ši grupė turi atitikti taip, kaip nurodyta pirkimo dokumentų A dalies 2 priede „Tiekėjų kvalifikacijos reikalavimai“ dėl kiekvieno kvalifikacijos reikalavimo atskirai.

6.3. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio yra jų ryšiai. Jeigu tiekėjas remiasi kitų ūkio subjektų pajėgumais, teikdamas paraišką, jis turi pateikti įrodymus, kurie patvirtintų, kad tiekėjui subtiekėjų ar kitų ūkio subjektų, kurių pajėgumais jis remiasi, ištekliai bus prieinami vykdant Pirkimo sutartį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus Konkretų pirkimą, Pirkimo sutarties vykdymo metu tiekėjui bus prieinami kitų ūkio subjektų ištekliai (pateikiamas skenuotas dokumentas elektroninėje formoje).

6.4. Tiekėjas turi atitikti kvalifikacijos reikalavimus per visą DPS galiojimo laiką. Jei DPS galiojimo metu pasibaigia reikalaujamų dokumentų (licencijų, atestatų ir kitų riboto galiojimo laiko dokumentų, jei tokie reikalaujami), galiojimo laikas, tiekėjas privalo iš anksto pasirūpinti dokumentų galiojimo pratęsimu ir pateikti atnaujintą informaciją.

6.5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad Pirkimo sutartį vykdys tik tokią teisę turintys asmenys.

## EBVPD IR KITI TIEKĖJŲ TINKAMUMĄ ĮRODANTYS DOKUMENTAI

7.1. Tiekėjas su paraiška privalo pateikti užpildytą EBVPD, patvirtinantį, kad jis neturi pašalinimo pagrindų ir atitinka šiuose pirkimo dokumentuose nustatytus kvalifikacijos reikalavimus.

7.2. EBVPD forma pateikiama pirkimo dokumentų A dalies 3 priede (EBVPD pildomas jį įkėlus į Europos Komisijos interneto svetainę <https://ebvpd.eviesiejipirkimai.lt/espd-web/> ir užpildžius bei atsisiuntus pateikiamas su paraiška).

7.3. Tiekėjas, teikdamas EBVPD, kartu turi pateikti ir aktualius dokumentus, patvirtinančius:

7.3.1. pašalinimo pagrindų nebuvimą, nurodytus pirkimo dokumentų A dalies 1 priede „Tiekėjų pašalinimo pagrindai“;

7.3.2. atitikimą kvalifikacijos reikalavimams, nurodytus pirkimo dokumentų A dalies 2 priede „Tiekėjų kvalifikacijos reikalavimai“.

7.4. Jeigu bendrą paraišką pateikia ūkio subjektų grupė, veikianti pagal jungtinės veiklos (partnerystės) sutartį, tiekėjas su paraiška privalo pateikti EBVPD ir pirkimo dokumentuose nurodytus dokumentus dėl pašalinimo pagrindų ir kvalifikacijos atitikimo už kiekvieną ūkio subjektų grupės narį atskirai.

7.5. Jeigu tiekėjas paraiškoje nurodė, kad numato pasitelkti subtiekėjus ar kitus ūkio subjektus, kurių pajėgumais remiasi, tiekėjas su paraiška privalo pateikti šių subjektų EBVPD ir aktualius dokumentus, patvirtinančius, kad jie neturi pašalinimo pagrindų ir tiekėjų kvalifikacijos reikalavimus pagal ketinamus prisiimti įsipareigojimus vykdant Pirkimo sutartį.

7.6. CPO LT bet kuriuo pirkimo procedūros metu gali paprašyti tiekėjų iš naujo pateikti visus ar dalį dokumentų, patvirtinančių pašalinimo pagrindų nebuvimą ir jų atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

7.7. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos (pateikiami skenuoti dokumentai elektroninėje formoje).

7.8. CPO LT nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji:

7.8.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVPIS;

7.8.2. šiuos dokumentus jau turi iš ankstesnių pirkimo procedūrų (ir šie dokumentai yra aktualūs).

7.9. Užsienio valstybių tiekėjų pašalinimo pagrindų nebuvimą ir atitiktį kvalifikacijos reikalavimams įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.

## ŪKIO SUBJEKTŲ GRUPĖS IR KITŲ ŪKIO SUBJEKTŲ DALYVAVIMAS PIRKIMO PROCEDŪROSE

8.1. Jei pirkimo procedūrose dalyvauja ūkio subjektų grupė, ji pateikia jungtinės veiklos (partnerystės) sutartį arba jos kopiją (pateikiamas skenuotas dokumentas elektroninėje formoje). Jungtinės veiklos (partnerystės) sutartyje turi būti nurodyti kiekvienos šios sutarties šalies įsipareigojimai dėl dalyvavimo Konkrečiuose pirkimuose ir, kai įmanoma numatyti iš anksto, vykdant numatomas su Užsakovais sudaryti Pirkimo sutartis (pavyzdžiui, prekių, paslaugų ar darbų atlikimo pasiskirstymas). Sutartis turi numatyti ***solidarią***visų šios sutarties šalių atsakomybę už prievolių CPO LT ir Užsakovams nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo CPO LT turėtų bendrauti paraiškos vertinimo metu kylančiais klausimais ir teikti su paraiškos įvertinimu susijusią informaciją).

8.2. CPO LT nereikalauja, kad įvertinus ūkio subjektų grupės paraišką ir informavus apie leidimą dalyvauti DPS, ši ūkio subjektų grupė įgautų tam tikrą teisinę formą.

8.3. Tiekėjas paraiškoje privalo nurodyti, kokiai pirkimo daliai, kuriai pirkimo kategorijai ir kokius subtiekėjus, jeigu jie yra žinomi, jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti Pirkimo sutarties įvykdymo. Siekiant lankstesnių pirkimo procedūrų ir Pirkimo sutarties vykdymo, rekomenduojama tiekėjams paraiškoje nurodyti kaip įmanoma daugiau galimų pasitelkti subtiekėjų, kurie gali būti pasitelkiami Pirkimo sutarties vykdymui.

8.4. Tiekėjui paraiškoje nenurodžius tų subtiekėjų, kurie paraiškos teikimo metu nėra žinomi, šią informaciją jis turi nurodyti pasiūlyme dėl Konkretaus pirkimo ir kartu su informacija apie paraiškoje nenurodytus subtiekėjus pateikti ir subtiekėjo pašalinimo pagrindų nebuvimą bei atitikimą kvalifikacijos reikalavimams patvirtinančius dokumentus (jei šio subtiekėjo pajėgumais remiamasi atitikti kvalifikacijai). Subtiekėjų pasitelkimas ir keitimas Pirkimo sutarties vykdymo metu, numatytas atitinkamose Pirkimo sutarties nuostatose.

8.5. Ūkio subjektų grupei bei subtiekėjams ar kitiems ūkio subjektams, kuriuos tiekėjas ketina pasitelkti, keliami reikalavimai dėl pašalinimo pagrindų, kvalifikacijos reikalavimų ir juos įrodančių dokumentų nustatyti atitinkamuose šių pirkimo dokumentų skyriuose.

8.6. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus (jei taikoma), reikalaujama, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už Pirkimo sutarties įvykdymą.

8.7. Jeigu tiekėjas, DPS galiojimo laikotarpiu siekia pakeisti / pasitelkti naują ūkio subjektą, kurio pajėgumais remiasi kvalifikacijos reikalavimams atitikti, tokį keitimą / pasitelkimą tiekėjas turi atlikti tikslindamas paraišką per CVP IS pranešimo skiltį.

## PARAIŠKŲ TEIKIMas ir atsiėmimas dps PIRKIME

9.1. Tiekėjai iki pirkimo dokumentuose nustatyto pirminio paraiškų teikimo termino kviečiami teikti paraiškas dalyvauti DPS.

9.2. Iki pirkimo dokumentuose nustatyto pirminio paraiškų teikimo termino pateiktas paraiškas Komisija įvertina ne vėliau kaip per 15 darbo dienų nuo pirminio paraiškų pateikimo termino pabaigos.

9.3. Komisija ne vėliau kaip per vieną darbo dieną nuo sprendimo priėmimo praneša tiekėjui CVP IS susirašinėjimo priemonėmis apie leidimą dalyvauti DPS arba jo paraiškos atmetimą.

9.4. DPS laikoma sukurta, jei yra gauta nors viena nustatytus reikalavimus atitinkanti paraiška. Negavus nustatytus reikalavimus atitinkančių paraiškų iki nustatyto pirminio paraiškų teikimo termino, pirkimas pasibaigia ir DPS nesukuriama.

9.5. CPO LT neatsako už CVP IS sutrikimus ar kitus nenumatytus atvejus, dėl kurių paraiškos nebuvo gautos ar pateiktos pavėluotai. Atsižvelgiant į tai, tiekėjams siūloma rengti paraiškas taip, kad liktų pakankamai laiko joms laiku ir tinkamai pateikti. Dėl klausimų, susijusių su CVP IS naudojimu, veikimu ar galimybėmis, siūloma kreiptis tiesiogiai į CVP IS administratorių.

9.6. Tiekėjai, pateikę paraiškas DPS pirkime, turi teisę jas atsiimti ar pakeisti tiek iki pirminio paraiškų teikimo termino pabaigos, tiek jam pasibaigus ir viso DPS galiojimo metu. Jeigu tiekėjas paraišką atsiima ir pateikia naują (pakeičia) paraiškos vertinimo metu, CPO LT turi teisę paraišką nagrinėti iš naujo (taikydama naują paraiškos nagrinėjimo terminą). Pateikus paraišką naujai ar ją pakeitus po pirminio paraiškų pateikimo termino pabaigos, paraiškos nagrinėjimui taikomos tos pirkimo dokumentų nuostatos, kurios skirtos paraiškoms, pateiktoms DPS galiojimo metu.

9.7. Kiti reikalavimai paraiškoms, jų vertinimo tvarka nustatyta kituose pirkimo dokumentų A dalies skyriuose.

9.8. Pirmas Konkretus pirkimas gali būti pradedamas tik tuomet, kai įvertinamos visos iki DPS pirkimo pirminio paraiškų pateikimo termino pabaigos gautos paraiškos ir sukuriama DPS.

## PARAIŠKŲ TEIKIMAS IR ATSIĖMIMAS DPS GALIOJIMO METU

10.1. Sukūrus DPS, paraiškas tiekėjai gali teikti per visą DPS galiojimo laikotarpį.

10.2. DPS galiojimo metu gautas paraiškas Komisija įvertina ne vėliau kaip per 10 darbo dienų nuo paraiškos gavimo. Šis terminas gali būti pratęstas iki 15 darbo dienų, kai prireikia papildomų dokumentų ar kitokio papildomo patikrinimo dėl tiekėjų atitikties kvalifikacijos reikalavimams.

10.3. Paraiškos, pateiktos iki sprendimo dėl DPS sukūrimo priėmimo, tačiau jau pasibaigus paraiškų pateikimo terminui, vertinamos taip kaip paraiškos, gautos DPS galiojimo metu. Šios paraiškos vertinamo tik tuo atveju, jei yra gauta laiku pateiktų kitų tiekėjų paraiškų.

10.5. Tiekėjai turi teisę paraiškas atsiimti ar pakeisti/papildyti viso DPS galiojimo metu. Apie tai jie turi informuoti CPO LT CVPIS susirašinėjimo priemonėmis.

10.6. Kiti reikalavimai paraiškoms, jų vertinimo tvarka nustatyta kituose pirkimo dokumentų A dalies skyriuose.

## Reikalavimai PARAIŠKŲ teikimui, pasirašymui

11.1. DPS leidžiama dalyvauti visiems tiekėjams, pateikusiems paraišką pagal pirkimo dokumentų A dalies 4 priede nustatytą formą, neturintiems pirkimo dokumentų A dalies 1 priede „Tiekėjų pašalinimo pagrindai“ nurodytų pašalinimo pagrindų ir atitinka pirkimo dokumentų A dalies „Nurodymai dalyviams“ 2 priede „Tiekėjų kvalifikacijos reikalavimai“ nustatytus kvalifikacijos reikalavimus bei yra informuoti apie leidimą dalyvauti DPS.

11.2. Tiekėjas gali pateikti tik vieną paraišką (individualiai arba kaip ūkio subjektų grupės dalyvis). Jei tiekėjas pateikia daugiau nei vieną paraišką (kaip savarankiškai veikiantis subjektas, kaip savarankiškai veikiantis subjektas ir kaip partneris, kaip partneris keliose paraiškose), visos tokios paraiškos bus atmestos.

11.3. Paraiškas gali teikti tik CVPIS registruoti tiekėjai (nemokama registracija adresu <https://pirkimai.eviesiejipirkimai.lt>).

11.4. Paraiškas galima pateikti tik elektroninėmis priemonėmis CVPIS. Paraiškos, pateiktos popierinėje formoje arba ne CVPIS elektroninėmis priemonėmis ir tvarka, bus atmestos.

11.5. Visi dokumentai turi būti pateikiami elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) ar pateikiant skaitmeninės dokumentų kopijas (pvz., pažymos, tiekėjo deklaracija ir pan.) Visi pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų formatus (pvz., doc, docx, pdf, xls, xlsx, jpg ir kt.).

11.6. Tiekėjai paraišką ir kitus su ja teikiamus dokumentus turi pateikti pasirašytą pažangiu elektroniniu parašu. Paraišką pasirašo tiekėjo vadovas arba įgaliotas asmuo.

11.7. Pateikdamas atitinkamų dokumentų skaitmenines kopijas ir pasirašydamas paraišką, tiekėjo vadovas arba jo įgaliotas asmuo deklaruoja, kad kopijos yra tikros. CPO LT pasilieka sau teisę prašyti dokumentų originalų.

11.8. Paraiška turi galioti visą DPS galiojimo laikotarpį (ar iki jos atsiėmimo).

## paraiškos kalba

12.1. Paraiška turi būti rengiama lietuvių kalba. Susirašinėjimas tarp tiekėjo ir CPO LT vykdomas taip pat lietuvių kalba. Kvalifikaciją pagrindžiantys dokumentai (pažymos, licencijos ir pan.) turi būti teikiami lietuvių kalba.

12.2. Jei Tiekėjo pašalinimų pagrindų nebuvimą ir kvalifikaciją pagrindžiantys dokumentai yra parengti kita nei lietuvių kalba, kartu su šiais dokumentais paraiškoje turi būti pateiktas tikslus vertimas į lietuvių kalbą, patvirtintas vertėjo parašu ir vertimo biuro antspaudu. Paraiškos parengimo išlaidas padengia tiekėjas.

## paraiškos turinys

13.1. Paraišką turi sudaryti:

|  |  |  |
| --- | --- | --- |
| Eil.Nr. | Dokumento pavadinimas | Paaiškinimai |
| 1. | Paraiškos forma | Užpildytas pirkimo dokumentų A dalies 4 priedas. |
| 2. | Įgaliojimas | Dokumentas, įgaliojantis atstovaujantį asmenį pasirašyti paraišką (jei pasirašo ne juridinio asmens vadovas) (jei taikoma). |
| 3. | EBVPD | Užpildytas pirkimo dokumentų A dalies 3 priedas. |
| 4. | Aktualūs dokumentai | Tiekėjas, teikdamas EBVPD, kartu turi pateikti ir aktualius dokumentus, patvirtinančius pašalinimo pagrindų nebuvimą dėl pirkimo dokumentų A dalies 1 priede „Tiekėjų pašalinimo pagrindai“ ir aktualius dokumentus, patvirtinančius atitikimą kvalifikacijos reikalavimams, numatytiems pirkimo dokumentų A dalies 2 priede „Tiekėjų kvalifikacijos reikalavimai“. |
| 5. | Jungtinės veiklos sutartis | Jei tiekėjas veikia pagal jungtinės veiklos sutartį, pateikiama visų jungtinės veiklos partnerių pasirašyta jungtinės veiklos sutarties skenuota originalo kopija (pdf formatu). |
| 6. | Subtiekimo sutartis (ketinimų protokolas) | Jei tiekėjas ketina pasitelkti subtiekėjus kvalifikacijos reikalavimams atitikti, pateikiama abiejų šalių pasirašyta subtiekimo sutarties, ketinimų protokolo ar kito atitinkamo dokumento skenuota originalo kopija (pvz., pdf formatu). |

|  |  |  |
| --- | --- | --- |
| 7. | VPĮ 45 straipsnio 21 dalies 1, 2 punktuose numatytų sąlygų nebuvimą patvirtinantys dokumentai.  Taikoma tik nuo 2022 m. balandžio 1 d. naujai teikiamoms paraiškoms. | Tiekėjas, patvirtindamas, kad nėra VPĮ 45 straipsnio 21 dalies numatytų sąlygų pateikia laisvos formos deklaraciją (pavyzdinė deklaracijos forma pridedama pirkimo dokumentų A dalies 7 priede).  Jeigu CPO LT kils abejonių dėl tiekėjo nurodytos informacijos, įrodančios šio įstatymo 45 straipsnio 21 dalies 1, 2 punktų reikalavimus, teisingumo, ji prašys ekonomiškai naudingiausią pasiūlymą pateikusio tiekėjo pateikti informaciją patvirtinančius šio įstatymo 51 straipsnio 12 dalyje ir pirkimo dokumentų A dalies 6 priede „Reikalavimai mobilizacijos, karo ar nepaprastosios padėties atveju“ nurodytus (vieną ar kelis) ar kitus CPO LT priimtinus dokumentus.  CPO LT šių dokumentų gali paprašyti ir iš visų tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą. |
| 8. | Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas), 5k straipsnio sąlygų nebuvimą patvirtinantys dokumentai. | Tiekėjo deklaracija dėl tarptautinių sankcijų įgyvendinimo (pirkimo dokumentų A dalies 5 priedas). |

## Susipažinimas su GAUTOMIS PARAIŠKOMIS

14.1. Susipažinimas su pateiktomis tiekėjų paraiškomis vyksta Komisijos posėdžiuose.

14.2. Susipažinimo su CVPIS priemonėmis gautomis paraiškomis procedūroje tiekėjai arba jų atstovai nedalyvauja.

14.3. Susipažinimo su gautomis paraiškomis procedūros rezultatus Komisija įformina protokolu.

## TIEKĖJŲ PARAIŠKŲ NAGRINĖJIMAS, PARAIŠKŲ ATMETIMO PRIEŽASTYS

15.1. Tiekėjų pateiktas paraiškas nagrinėja ir vertina Komisija. Paraiškos nagrinėjamos ir vertinamos konfidencialiai, nedalyvaujant paraiškas pateikusiems tiekėjams ir jų atstovams.

15.2. Tiekėjų kvalifikacinė atranka nevykdoma.

15.3. Komisija patikrina, ar nėra pirkimo dokumentuose nustatytų tiekėjų pašalinimo pagrindų, ar tiekėjai atitinka keliamus kvalifikacijos reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus pagal tiekėjų pateiktus EBVPD, dokumentus, patvirtinančius jų pašalinimų pagrindų nebuvimą ir atitiktį kvalifikacijos reikalavimams, ir pagal viešai prieinamą informaciją.

15.4. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Komisija nepažeisdama lygiateisiškumo ir skaidrumo principų kreipiasi į tiekėją ir prašo šiuos dokumentus ar duomenis patikslinti, papildyti arba paaiškinti. Tikslinami, papildomi, paaiškinami ir pateikiami nauji gali būti dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, tiekėjo įgaliojimas asmeniui pasirašyti paraišką, jungtinės veiklos sutartis ir kiti paraiškos dokumentai, nesusiję su pirkimo objektu, sutarties vykdymo sąlygomis.

15.5. Komisija dėl dokumentų ar duomenų patikslinimo, papildymo arba paaiškinimo į tiekėją kreipiasi CVPIS priemonėmis ir nustato tiekėjui pakankamą terminą informacijai pateikti.

15.6. Jeigu ūkio subjektas, kuriuo tiekėjas remiasi, netenkina jam keliamų kvalifikacijos reikalavimų arba jo padėtis atitinka bent vieną pirkimo dokumentų A dalies 1 priede nustatytą pašalinimo pagrindą ir (arba) pirkimo dokumentų 15.13 punkte numatytu atveju bent vieną 15.13.1 punkte nustatytą sąlygą, Komisija reikalauja per jos nustatytą terminą pakeisti jį reikalavimus atitinkančiu ūkio subjektu.

15.7. Iškilus klausimams dėl paraiškos turinio ir Komisijai paprašius, tiekėjai, nekeisdami paraiškos esmės, privalo pateikti papildomus paaiškinimus dėl paraiškos turinio.

15.8. Jeigu Komisijai kyla abejonių dėl tiekėjo tinkamumo, ji kreipiasi į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės, ji kreipiasi į atitinkamas tos valstybės kompetentingas institucijas.

15.9. Tiekėjo paraiška yra atmetama ir tiekėjas nedalyvauja tolesnėse pirkimo procedūrose (t. y. neleidžiama dalyvauti DPS), jeigu:

15.9.1. tiekėjas paraišką pateikė ne CVPIS priemonėmis;

15.9.2. tiekėjas turi pašalinimo pagrindų arba tiekėjas pateikė netikslius, neišsamius ar klaidingus dokumentus ar duomenis dėl tiekėjo pašalinimo pagrindų nebuvimo, jų nepateikė, ir, Komisijai prašant, jų nepateikė ar nepatikslino. Paraiška gali būti neatmetama, jei dėl pašalinimo pagrindo egzistavimo jis taiko apsivalymo priemones pagal VPĮ 46 str. 8 d.

15.9.3. paraišką pateikęs tiekėjas neatitinka nustatytų kvalifikacijos reikalavimų arba tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimams arba šių dokumentų ar duomenų nepateikė ir, Komisijai prašant, jų nepateikė ar nepatikslino;

15.9.4. tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų nepateikė: įgaliojimo asmeniui pasirašyti paraišką, jungtinės veiklos (partnerystės) sutarties ir dokumentų, nesusijusių su pirkimo objektu, sutarties vykdymo sąlygomis ir, Komisijai prašant, jų nepateikė ar nepatikslino;

15.9.5. yra kitų pirkimo dokumentuose nurodytų pagrindų, suteikiančių teisę atmesti pateiktą paraišką.

15.10. Komisija, išnagrinėjusi ir įvertinusi EBVPD pateiktą informaciją ir pašalinimo pagrindų nebuvimą bei atitiktį kvalifikacijos reikalavimams patvirtinančius dokumentus, priima sprendimą dėl kiekvieno paraišką pateikusio tiekėjo ir kiekvienam iš jų ne vėliau kaip per 3 darbo dienas CVPIS susirašinėjimo priemonėmis praneša apie šio patikrinimo rezultatus.

15.11. Komisija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų (išskyrus atvejus, kai tiekėjas taiko apsivalymo priemones pagal VPĮ 46 str. 8 d.).

15.12. Atmetus tiekėjo paraišką, jam neleidžiama dalyvauti DPS.

15.13. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo:

15.13.1. Komisija atmeta tiekėjo paraišką jeigu yra bent viena iš VPĮ 45 straipsnio 21 dalies 1, 2, 4, 5 punktuose numatytų sąlygų nurodytų pirkimo dokumentų A dalies 6 priede. Tiekėjas deklaruoja VPĮ 45 straipsnio 21 dalies 1, 2, 4, 5 punktuose numatytų sąlygų nebuvimą teikdamas deklaraciją. Jeigu CPO LT kils abejonių dėl tiekėjo nurodytos informacijos, įrodančios šio įstatymo 45 straipsnio 21 dalies 1, 2 punktų reikalavimus, teisingumo, ji prašys ekonomiškai naudingiausią pasiūlymą pateikusio tiekėjo pateikti informaciją patvirtinančius pirkimo dokumentų A dalies 6 priede nurodytus dokumentus. CPO LT šių dokumentų gali paprašyti ir iš visų tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

15.14. Komisija atmeta tiekėjo paraišką, jei tiekėjas atitinka bent vieną iš Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (taikoma, kol Reglamentas galioja). Pateikiama Tiekėjo deklaracija dėl tarptautinių sankcijų įgyvendinimo (pirkimo dokumentų A dalies 5 priedas). CPO LT turi teisę paprašyti tiekėją pateikti ir kitus dokumentus, kad įsitikintų dėl Reglamente nustatytų aplinkybių nebuvimo.

15.15. CPO LT CVP IS skelbia VPĮ 52 straipsnio 1 dalyje numatytą informaciją apie tiekėją (tiekėjų grupės atveju – tik tą (tuos) narį (-ius), kuris (-ie) pateikė melagingą informaciją), kuris pirkimo procedūrų metu nuslėpė informaciją ar pateikė melagingą informaciją apie atitiktį A dalies 1 priede nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų, reikalaujamų pagal VPĮ 50 straipsnį. Šiame punkte numatyta informacija skelbiama VPĮ 52 straipsnyje ir Viešųjų pirkimų tarnybos nustatyta tvarka ir terminais. Tiekėjas turi teisę Viešųjų pirkimų tarnybos nustatyta tvarka pateikti VPĮ 52 straipsnio 1 dalies 1 punkte nurodytos informacijos paaiškinimą.

## TIEKĖJŲ pašalinimo pagrindų ir kvalifikacijos paTIKRINIMAS DPS GALIOJIMO LAIKOTARPIU

16.1. DPS galiojimo laikotarpiu CPO LT turi teisę atlikti planinius ar neplaninius DPS tiekėjų tikrinimus dėl pašalinimo pagrindų nebuvimo ir (ar) atitikties kvalifikacijos reikalavimams.

16.2. CPO LT bet kuriuo DPS galiojimo laikotarpiu gali paprašyti DPS tiekėjų CVPIS priemonėmis ne vėliau kaip per 5 (penkias) darbo dienas nuo prašymo išsiuntimo dienos pateikti CVPIS priemonėmis atnaujintas ar patikslintas EBVPD deklaracijas, nurodytas Viešųjų pirkimų įstatymo 50 straipsnio 1 dalyje. Viešųjų pirkimų įstatymo 50 straipsnio 4, 5 ir 6 dalių nuostatos dėl tiekėjų kvalifikaciją įrodančių ir pašalinimo pagrindų nebuvimą patvirtinančių dokumentų taikomos visą DPS galiojimo laikotarpį.

16.3. CPO LT, nustačius, kad DPS tiekėjas neatitinka kvalifikacijos reikalavimų, tiekėją pašalina iš pirkimo procedūros, jei jis nepateikia duomenų dėl atitikimo kvalifikacijos reikalavimams (pvz., pratęstų licencijų, atestatų dėl teisės verstis veikla, jei tokie reikalaujami, ir kt.).

16.4. CPO LT DPS tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų.

16.5. CPO LT, nustačius, kad DPS tiekėjas atitinka bent vieną pašalinimo pagrindą, kai atitikimas tokiam pašalinimo pagrindui gali būti pašalintas arba gali būti taikomos Viešųjų pirkimų įstatymo 46 straipsnio 3 ir 8 dalyse nurodytos priemonės, ar jis neatitinka kvalifikacijos reikalavimų, CPO LT sustabdo DPS tiekėjo dalyvavimą DPS ir kreipiasi į DPS tiekėją, prašydama per 5 darbo dienas (šis laikotarpis dėl pagrįstų objektyvių aplinkybių gali būti pratęstas dar 5 darbo dienoms) pateikti atitinkamus įrodymus, kad jis pašalino atitikimą pašalinamo pagrindui ar atitinka kvalifikacijos reikalavimus, arba kad jis taiko Viešųjų pirkimų įstatymo 46 straipsnio 3 ir 8 dalyse nurodytas priemones.

16.6. DPS tiekėjo dalyvavimas DPS stabdomas iki nebeliks nurodytų aplinkybių, dėl kurių DPS tiekėjo dalyvavimas buvo sustabdytas, ar bus pateikti pakankami įrodymai dėl Viešųjų pirkimų įstatymo 46 straipsnio 3 dalyje nurodytas aplinkybių ar CPO LT priims motyvuotą sprendimą, kad priemonės, kurių ėmėsi DPS tiekėjas, siekdamas įrodyti savo patikimumą pagal Viešųjų pirkimų įstatymo 46 straipsnio 8 dalį, yra pakankamos.

## Pirkimo procedūrOS nutraukimas

17.1. CPO LT bet kuriuo metu turi teisę savo iniciatyva nutraukti pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

## DPS GALIOJIMAS

18.1. DPS galiojimo terminas ‒ **DPS galioja iki skelbime apie pirkimą nurodyto termino.** DPS galiojimo terminas gali būti keičiamas: CPO LT turi teisę nutraukti DPS galiojimą anksčiau šiame punkte nustatyto jos termino arba pratęsti DPS galiojimą.

18.2. Paskutinis kvietimas pateikti pasiūlymus Konkrečiame pirkime pateikiamas ne vėliau kaip likus 30 (trisdešimt) darbo dienų iki DPS galiojimo pabaigos.

## Ginčų nagrinėjimo tvarka

19.1. Tiekėjas, kurio nuomone CPO LT nesilaikė VPĮ reikalavimų ir tuo pažeidė ar pažeis jo teisėtus interesus, turi teisę VPĮ VII skyriuje nustatyta tvarka ir terminais pareikšti pretenziją CPO LT dėl CPO LT veiksmų ar priimtų sprendimų. Pretenzija pateikiama elektroninėmis priemonėmis (CVPIS, el. paštu ar kt.) arba pasirašytinai per pašto paslaugos teikėją ar kitą tinkamą vežėją. Ginčų nagrinėjimo tvarka numatyta VPĮ VII skyriuje.

19.2. CPO LT nagrinėja tik tas tiekėjų pretenzijas, kurios pateiktos nepraleidus VPĮ VII skyriuje nustatytų pretenzijų pateikimo terminų.

Pirkimo dokumentų A dalies

1 priedas

TIEKĖJŲ PAŠALINIMO PAGRINDAI

|  |  |  |
| --- | --- | --- |
| Eil.  Nr. | Pašalinimo pagrindai | Dokumentai, kuriuos turi pateikti tiekėjas, siekiantis įrodyti jo pašalinimo pagrindų nebuvimą |
| 1. | Tiekėjas arba jo atsakingas asmuo neturi teistumo už šias nusikalstamas veikas:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose. Laikoma, kad tiekėjas arba jo atsakingas asmuo nuteisti už aukščiau nurodytas nusikalstamas veikas, kai dėl:  1. tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2. tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti tiekėjo apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3. tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis. | Išrašas iš teismo sprendimo arba, jeigu tokio nėra, Informatikos ir ryšių departamento prie Vidaus reikalų ministerijos ar Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 90 dienų iki paraiškos pateikimo dienos.  Pateikiamas skenuotas dokumentas elektroninėje formoje.  Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.  Jeigu teikėjas negali pateikti šioje dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:  1) priesaikos deklaracija;  2) oficialia teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. |
| 2. | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar Lietuvos Respublikos (šalies, kurioje yra CPO LT), reikalavimus, ir tiekėjas už tai nėra nuteistas kaip apibrėžta Viešųjų pirkimų įstatymo 46 straipsnio 2 dalies 1 ir 3 punktuose. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, CPO LT reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Dėl įsipareigojimų, susijusių su mokesčiais:  išrašas iš teismo sprendimo arba, jeigu tokio nėra, Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis ar Valstybinės mokesčių inspekcijos ar atitinkamos užsienio šalies institucijos išduotas dokumentas apie atsiskaitymą su valstybės biudžetu ir teistumo nebuvimą, išduotas ne anksčiau kaip 90 dienų iki paraiškos pateikimo dienos.  Pateikiamas skenuotas dokumentas elektroninėje formoje.  Dėl įsipareigojimų, susijusių su socialinio draudimo įmokomis:  **Lietuvos Respublikoje registruotas tiekėjas, kuris yra fizinis asmuo**, pateikia išrašą iš teismo sprendimo arba, jeigu tokio nėra, Valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis ar Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu išduotą dokumentą, išduotą ne anksčiau kaip 90 dienų iki paraiškos pateikimo dienos.  Pateikiamas skenuotas dokumentas elektroninėje formoje.  **Kitos valstybės tiekėjas, kuris yra fizinis arba juridinis asmuo**, pateikia šalies, kurioje jis yra registruotas, kompetentingos valstybės institucijos pažymą, išduotą ne anksčiau kaip 90 dienų iki paraiškos pateikimo dienos.  Pateikiamas skenuotas dokumentas elektroninėje formoje.  **Jeigu tiekėjas yra juridinis asmuo, registruotas Lietuvos Respublikoje**, pateikia išrašą iš teismo sprendimo arba, jeigu tokio nėra, Valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, išduotą ne anksčiau kaip 90 dienų iki paraiškos pateikimo dienos.  Dėl įsipareigojimų įvykdymo susijusių su socialinio draudimo įmokomis, CPO LT pati patikrins šiuos duomenis Sodros“ informacinėje sistemoje. Šie duomenys bus užfiksuoti ir išsaugomi paraiškų tikrinimo dieną.  Pateikiamas skenuotas dokumentas elektroninėje formoje.  Jeigu Tiekėjas negali nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. (Pateikiami skenuoti dokumentai elektroninėje formoje). |
| 3. | Tiekėjas šalinamas iš pirkimo procedūros, jeigu:  1) jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir CPO LT dėl to turi įtikinamų duomenų;  2)  jis pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar CPO LT sprendimus ir šių sprendimų pakeitimas prieštarautų šio įstatymo nuostatoms;  3) pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti;  4) tiekėjas pirkimo procedūrų metu nuslėpė informaciją ar pateikė melagingą informaciją apie atitiktį Viešųjų pirkimų įstatymo 46 straipsnyje ir Viešųjų pirkimų įstatymo 47 straipsnyje nustatytiems reikalavimams ir gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį. Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų, atliktų Viešųjų pirkimų įstatymo, Viešųjų pirkimų, atliekamų gynybos ir saugumo srityje, įstatymo ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas. Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas ar taikomos kitos panašios sankcijos;  5) tiekėjas pirkimo metu ėmėsi neteisėtų veiksmų, siekdamas daryti įtaką CPO LT sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką CPO LT sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir CPO LT gali tai įrodyti bet kokiomis teisėtomis priemonėmis;  6) tiekėjas yra neįvykdęs pirkimo sutarties, sudarytos vadovaujantis šiuo įstatymu, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties ar netinkamai ją įvykdęs ir tai buvo esminis pirkimo sutarties pažeidimas, kaip nustatyta Civiliniame kodekse (toliau – esminis pirkimo sutarties pažeidimas), dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. CPO LT iš pirkimo procedūros pašalina tiekėją ir tuo atveju, kai ji turi įtikinamų duomenų, kad tiekėjas yra įsteigtas, siekiant išvengti šio pašalinimo pagrindo taikymo;  7) tiekėjas yra padaręs profesinį pažeidimą, kai už finansinės atskaitomybės ir audito teisės aktų pažeidimus tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai;  8) tiekėjas neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje ir dėl to laikomas padariusiu šiurkštų profesinį pažeidimą. | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiems pašalinimo pagrindams įrodymo. |
| 4. | Tiekėjas šalinamas iš pirkimo procedūros, jeigu:  yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar bankroto administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši. Tačiau kai yra šiame punkte apibrėžta situacija, CPO LT negali pašalinti tiekėjo iš pirkimo procedūros, jeigu jis pateikė pagrįstų įrodymų, kad sugebės tinkamai įvykdyti pirkimo sutartį. | Išrašas iš teismo sprendimo arba, jeigu tokio nėra Valstybės įmonės Registrų centro išrašas, patvirtinantis arba paneigiantis šiame punkte nurodytų aplinkybių buvimą, ar Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 90 dienų iki paraiškos pateikimo dienos.  Pateikiamas skenuotas dokumentas elektroninėje formoje.  Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.  Jeigu teikėjas negali pateikti šioje dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:  1) priesaikos deklaracija;  2) oficialia teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  (Pateikiami skenuoti dokumentai elektroninėje formoje). |

\_\_\_\_\_\_\_\_\_\_\_\_\_\_\_\_\_\_

Pirkimo dokumentų A dalies

2 priedas

TIEKĖJŲ KVALIFIKACIJOS REIKALAVIMAI

|  |  |  |
| --- | --- | --- |
| Eil.  Nr. | Kvalifikacijos reikalavimai | Kvalifikacijos reikalavimus įrodantys dokumentai |
| Teisė verstis atitinkama veikla | | |
| 1. | Tiekėjas turi teisę verstis veikla, reikalinga pirkimo sutarčiai vykdyti (apsaugos paslaugų veikla (BVPŽ kodas: 79710000-4 Apsaugos paslaugos)). | Perkančioji organizacija pati patikrins šiuos duomenis VĮ Registrų centro interneto svetainėje www.registrucentras.lt. |
| Techninis ir profesinis pajėgumas | | |
| 2. | Tiekėjas privalo sutarties vykdymo metu turėti galimybę stebėti signalizacijos veikimą 24 valandas per parą centriniame apsaugos signalizacijos stebėjimo pulte. Taip pat tiekėjas privalo turėti rezervinį pultą nenumatytiems atvejams ar kitomis techninėmis priemonėmis užtikrinti nenutrūkstamą paslaugos teikimą. | Pateikiama vadovo arba jo įgalioto asmens pasirašyta deklaracija, patvirtinanti, kad tiekėjas sutarties vykdymo metu turės galimybę stebėti signalizacijos veikimą 24 valandas per parą centriniame apsaugos signalizacijos stebėjimo pulte bei naudoja ir viso preliminariosios sutarties vykdymo laikotarpiu galės naudoti pagrindinį ir rezervinį centrinį stebėjimo pultus ar kitomis techninėmis priemonėmis užtikrins nenutrūkstamą paslaugos teikimą. |

\_\_\_\_\_\_\_\_\_\_\_\_\_\_\_\_\_\_

Pirkimo dokumentų A dalies

3 priedas

EUROPOS BENDRASIS VIEŠŲJŲ PIRKIMŲ DOKUMENTAS

EBVPD tiekėjams pridedamas pdf ir / ar xml formatais.

Pirkimo dokumentų A dalies

4 priedas

(Paraiškos formos pavyzdys)

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie rangovą, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

VšĮ CPO LT

APSAUGOS PASLAUGŲ UŽSAKYMAI PER CPO LT ELEKTRONINĮ KATALOGĄ

PARAIŠKA

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/ |  |
| Tiekėjo adresas /Jeigu dalyvauja ūkio subjektų grupė, surašomi visi dalyvių adresai/ |  |
| Kontaktinio asmens dėl paraiškos vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Pateikdami šią paraišką, pareiškiame, kad:

1) sutinkame su visomis pirkimo dokumentuose ir jų prieduose nustatytomis sąlygomis ir reikalavimais;

2) dalyvaudami Konkrečiuose pirkimuose laikysimės pirkimo dokumentuose ir jų prieduose nustatytų sąlygų ir reikalavimų;

3) atitinkame visus pirkimo dokumentuose nurodytus kvalifikacijos reikalavimus tiekėjams, netenkiname pašalinimo pagrindų ir mūsų paraiška atitinka kitus pirkimo dokumentų reikalavimus;

4) mūsų paraiška dalyvauti pirkime galioja visos DPS galiojimo metu.

1 lentelė. Šioje paraiškoje yra pateikta žemiau nurodyta konfidenciali informacija:

|  |  |
| --- | --- |
| Eil. Nr. | Pateikto dokumento pavadinimas |
| 1. |  |
| ... |  |

Pildyti tuomet, jei bus pateikta konfidenciali informacija. Tiekėjas negali nurodyti, kad visa paraiška yra konfidenciali.

**Pastaba:** Informacija, kuri pagal Viešųjų pirkimų įstatymą laikytina nekonfidencialia, bus laikoma vieša, nepriklausomai nuo to, kad tiekėjas ją nurodė šioje lentelėje.

2 lentelė. Kartu su paraiška pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
| 1. | Įgaliojimas |  |
| 2. | Jungtinės veiklos sutartis |  |
| 3. | EBVPD (teikiama dėl kiekvieno jungtinės veiklos nario ir subtiekėjo atskirai) |  |
| 4. | Pašalinimo pagrindų nebuvimą ir atitikimą kvalifikacijos reikalavimams patvirtinantys dokumentai (išvardijama) |  |
| 5. | Subtiekimo sutartis (ketinimų protokolas) ar kiti dokumentai |  |
| 6. | VPĮ 45 str. 21 d. reikalavimų atitikties deklaracija.  Taikoma tik nuo 2022 m. balandžio 1 d. naujai teikiamoms paraiškoms. |  |
| 7. | Tiekėjo deklaracija dėl tarptautinių sankcijų įgyvendinimo |  |
| 8. | Kiti dokumentai (išvardijama) |  |

3 lentelė. Informacija apie subtiekėjus (įskaitant ekspertus, kurie nėra tiekėjo darbuotojai), kuriais remiamasi siekiant atitikti minimalius kvalifikacijos reikalavimus:

|  |  |  |
| --- | --- | --- |
| Eil. Nr. | Subtiekėjo pavadinimas, kodas ir adresas | Subtiekėjo numatoma teikti paslauga |
| 1. |  |  |
| ... |  |  |

pildoma, jei tiekėjas ketina pasitelkti subtiekėją (-us)

4 lentelė. Informacija apie tiekėjo darbuotojus ar ketinamus įdarbinti asmenis, kuriais remiamasi siekiant atitikti minimalius kvalifikacijos reikalavimus:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Tiekėjo eksperto (specialisto) vardas, pavardė ir statusas (tiekėjo darbuotojas/ketinamas įdarbinti asmuo) | | | | | Numatoma teikti paslauga | |
|  | Tiekėjo darbuotojai: | | | | |  | |
| 1. |  | | | | |  | |
|  | Ketinami įdarbinti asmenys: | | | | |  | |
| ... |  | | | | |  | |
| pildoma, kai aktualu  5 lentelė. Kiti subtiekėjai, žinomi paraiškos teikimo metu:   |  |  |  | | --- | --- | --- | | Eil. Nr. | Subtiekėjo pavadinimas, kodas ir adresas | Numatoma teikti paslauga | |  |  |  | | | | | | | | | |
| (Tiekėjo arba jo įgalioto asmens pareigų pavadinimas) | |  | (Parašas) |  | (Vardas ir pavardė) | |  | |