**APSAUGOS PASLAUGŲ TECHNINĖ SPECIFIKACIJA**

**I. Bendroji informacija**

|  |  |
| --- | --- |
| Jei iš šios techninės specifikacijos pateiktų duomenų būtų galima daryti prielaidą apie konkrečius pirkimo objekto modelius ar šaltinius, konkrečius technologinius procesus ar prekių ženklus, patentus, tipus, konkrečią kilmę ar gamybą, laikoma, kad jie yra tik orientaciniai ir tiekėjai, vadovaudamiesi Viešųjų pirkimų įstatymo 37 straipsnio 4 dalies 2 punktu, gali siūlyti lygiaverčius. | |
| Šioje techninėje specifikacijoje naudojamos pirkimo dokumentų A ir C dalyse bei viešuosius pirkimus reglamentuojančiuose teisės aktuose nurodytos sąvokos. | |
| Pirkimo objektas | **APSAUGOS PASLAUGOS**  BVPŽ kodai:  Pagrindinis: 7971000-4 Apsaugos paslaugos |
| Pirkimo kategorijos ir pirkimo objekto dalys | Pirkimas skaidomas į kategorijas, nurodytas pirkimo dokumentų A dalyje.  Pirkimo kategorijos ir paslaugų techninės specifikacijos nurodomos šioje techninėje specifikacijoje. |
| Pagrindiniai techniniai reikalavimai | Paslaugoms taikomi techniniai reikalavimai nurodyti prie kiekvienos kategorijos paslaugos techninės specifikacijos. |
| Pirkimo ir paslaugų teikimo vieta | Geografinė Lietuvos Respublikos teritorija. |
| Kiekis | Perkamų paslaugų kiekiai priklausys nuo perkančiųjų organizacijų poreikio įsigyti tiekėjų siūlomas prekes. |
| Paslaugų teikimas | Užsakovo nurodytais adresais. |

**II. Objektų apsaugos būdai ir kitos su apsauga susijusios paslaugos:**

**(A) Fizinės apsaugos paslaugos, kurias sudaro (Budėjimas. Mato vnt. 1 (vieno) darbuotojo 1 (viena) darbo valanda, kuri apima darbo dienas, poilsio ir šventines dienas):**

* 1. Fizinė organizuota ginkluota apsauga (jei taikoma), kiekviename objekte organizuojama pagal sudarytą paslaugų teikimo grafiką.
  2. Sauga vykdoma stacionariame apsaugos poste (jei jis yra), vizualiai ir vaizdo stebėjimo (jei yra įrengtas) bei apsauginės signalizacijos priemonių pagalba stebint saugos situaciją, reaguojant į saugos situacijos pasikeitimus.
  3. Užsakovas CPO IS nurodo apsaugos postų skaičių, iš kurių vykdoma apsauga. Objekte saugą vykdo Užsakovo ir Tiekėjo suderintas apsaugos darbuotojų skaičius, kuris reikalingas saugumui objekte užtikrinti.
  4. Tiekėjas turi užtikrinti, kad skirs tik kvalifikuotus apsaugos darbuotojus, t. y. apsaugos darbuotojai, kurie vykdys objekto apsaugą, turės apsaugos darbuotojo pažymėjimus, išduotus Lietuvos Respublikos asmens ir turto saugos įstatymo nustatyta tvarka ir turi teisę vykdyti ginkluotą apsaugą (jei taikoma).
  5. Tiekėjas privalo apsaugos darbuotojus aprūpinti apsaugos paslaugų teikimui būtinais darbo įrankiais (specialiosiomis ir ryšio priemonėmis (pavojaus mygtukas ir pan.), uniformine apranga ir, esant poreikiui, šaunamuoju ginklu.
  6. Fizinę apsaugą vykdančių darbuotojų sveikata turi būti patikrinta, asmeniniai ir profesiniai gebėjimai patikrinti kaip tai numato Lietuvos Respublikos asmens ir turto saugos įstatymas.
  7. Užsakovui pageidaujant, dieninėje pamainoje dirbantis apsaugos darbuotojas turi būti nesikeičiantis darbuotojas (išskyrus jo atostogas, ligą, darbo ar kt. sutarties nutraukimą ir kt. panašius atvejus).
  8. Apsaugos darbuotojas privalo:
  9. Užtikrinti objekto (-ų) fizinę apsaugą pagal suderintą paslaugų teikimo grafiką, jame suderintu laiku, įskaitant poilsio ir švenčių dienas (jei taikoma);
  10. Stebėti objekto (-ų), kuriame (-iuose) pagal Pirkimo sutartį teikiamos paslaugos vidaus patalpas ir išorės teritoriją aplink pastatą (saugoti turtą, įrenginius bei įrangą, esančią patalpų viduje bei sumontuotus įrenginius ant išorinių pastato sienų bei šalia pastato (kondicionierių išorinius įrenginius, vėdinimo įrenginius, ir kitus įrenginius, esančius ar įrengtus sutarties vykdymo laikotarpiu šalia pastato)). Tikrinti saugomo objekto saugos būklę ir teikti pasiūlymus dėl trūkumų, mažinančių saugumą objekte, pašalinimo. Už trūkumų pašalinimą atsakingas Užsakovas. Saugomo objekto ne darbo metu būti poste ir esant poreikiui ne rečiau kaip kas 2 (dvi) valandas apeiti ir apžiūrėti saugomą objektą iš vidaus bei išorės ir stebėti patalpas ir teritoriją;
  11. Imtis visų veiksmų, būtinų viešosios tvarkos, saugomo objekto materialinių vertybių, asmenų bei turto saugumui užtikrinti, užkertant kelią neteisėtiems veiksmams; apsauginės-priešgaisrinės signalizacijos suveikimo atveju ar pastebėjus įtarimą keliančių faktų objekte – privalo nedelsiant patikrinti saugomą objektą. Nustačius įsibrovimo faktą – informuoti teisėtvarkos institucijas ir pranešti apie įvykį atsakingiems Užsakovo darbuotojams bei imtis visų įmanomų veiksmų asmenų bei turto apsaugojimui; pastebėjus gaisrą – nedelsiant iškviesti specialiąsias ir technines tarnybas (priešgaisrinę tarnybą), bei esant galimybei, kai nekelia grėsmės apsaugos darbuotojo sveikatai ir gyvybei, imtis priemonių likviduoti ar lokalizuoti gaisro židinį pasinaudojant turimomis priešgaisrinėmis priemonėmis, apie įvykį pranešti atsakingiems Užsakovo darbuotojams;
  12. Užsakovui CPO IS nurodžius Tiekėjas turi užtikrinti: leidimų režimo kontrolę (įėjimo/įvažiavimo ir išėjimo/išvažiavimo kontrolė, buvimo pastate kontrolė) ir vykdyti kitas funkcijas, susijusias su apsaugos paslaugų teikimu, ir kurios bus nustatytos Tiekėjo ir Užsakovo suderintoje ir pasirašytoje apsaugos darbuotojo instrukcijoje;
  13. Pasibaigus saugomo objekto darbo laikui, apeiti ir apžiūrėti visas patalpas. Įsitikinus, kad jose neliko žmonių, įjungtų elektros šildymo ir apšvietimo prietaisų, galinčių sukelti gaisrą ar klaidingus signalizacijos priemonių suveikimus, ir kt., įjungti signalizaciją.
  14. Avarijos ar gedimo (liftų, elektros, vandentiekio, gaisro) atveju žinoti kur išjungti pagrindinius įvadus, iškviesti avarinę tarnybą, pastatą aptarnaujančios įmonės atstovus ir nedelsiant informuoti perkančiosios organizacijos atsakingą darbuotoją;
  15. Nuolat stebėti gaisro ir patalpų apsaugos pultų bei apsaugos vaizdo kamerų perduodamą informaciją bei atitinkamai reaguoti (jei taikoma);
  16. Tvarkingai pildyti poste esančią tarnybinę dokumentaciją (jei taikoma);
  17. Neleisti į postą pašalinių asmenų.
  18. Tiekėjo apsaugos darbuotojai privalo užtikrinti organizuotą vientisą apsaugą, t. y. iškilus pavojui, apsaugos posto darbuotojui į pagalbą atvyksta reikiamas kiekis mobiliųjų patrulinių ekipažų. Tiekėjas, suderinęs su Užsakovu, objekte gali įdiegti papildomas apsaugos sistemas, kurios padidina objekto saugos būklę, bei savo pajėgumais aptarnauti (prižiūrėti) papildomai įdiegtą sistemą.

**(B) Elektroninės apsaugos paslaugos, kurias sudaro (mato vnt. mėnuo):**

**1. Stebėjimas ir reagavimas (0-24 val.) centriniame stebėjimo pulte:**

1. Elektroninės apsaugos atveju objektas turi būti saugomas reagavimo būdu per signalizacijos sistemą, prijungtą prie Tiekėjo centrinio stebėjimo pulto (toliau – CSP), signalų perdavimo įrangos pagalba.
2. Prieš priimant objektą stebėjimui, dalyvaujant Užsakovui, Tiekėjas privalo patikrinti objekto signalizacijos sistemos būklę ir surašyti Objekto apžiūros aktą, kuris pasirašytas šalių tampa neatskiriama Pirkimo sutarties dalimi – priedu. Objekto apžiūros akte nurodomos rekomendacijos dėl objekto saugumo būklės pagerinimo ir/arba trūkumai, kuriuos Užsakovas privalo pašalinti ir/arba privalomos sąlygos, kurias Užsakovas privalo įvykdyti (jeigu tokių yra). Tuo atveju, jei Tiekėjas pagal Pirkimo sutartį Užsakovui teikia ir sistemos remonto paslaugas, nustatytus gedimus (trūkumus) privalo pašalinti Tiekėjas pagal iš anksto su Užsakovu suderintą sąmatą.
3. Nenustačius sistemos gedimų (trūkumų) Tiekėjas įsipareigoja savo pajėgumais saugojamame objekte sumontuotą apsauginę-priešgaisrinę sistemą prijungti prie Tiekėjo CSP bei užtikrinti nenutrūkstamą sistemos ryšio su CSP veikimą, t. y. turėti galimybę CSP stebėti patalpų ir teritorijos apsauginės-priešgaisrinės signalizacijos veikimą 24 (dvidešimt keturias) valandas per parą. Tiekėjas taip pat turi turėti rezervinį pultą nenumatytiems atvejams ar kitomis techninėmis priemonėmis užtikrinti nenutrūkstamą paslaugos teikimą.
4. Tiekėjas, gavęs apsauginės–priešgaisrinės signalizacijos sistemos gedimo signalą, kai objekto apsauginės–priešgaisrinės signalizacijos sistema nėra įjungta, elektros energijos dingimo signalą, rezervinio signalizacijos sistemos maitinimo signalą, apsauginės–priešgaisrinės signalizacijos sistemos spindulių ignoravimo signalą, ar negavęs apsauginės–priešgaisrinės signalizacijos sistemos testavimo signalo, privalo nedelsiant informuoti apie tai Užsakovą arba pastato naudotojo atstovą. Tuo atveju, jei Tiekėjas pagal Pirkimo sutartį Užsakovui teikia ir sistemos remonto paslaugas, nustatytus gedimus (trūkumus) privalo pašalinti Tiekėjas pagal iš anksto suderintą sąmatą, už medžiagas apmokant pagal medžiagų įsigijimo dokumentus netaikant pelno ar kitų papildomų mokesčių. Tuo atveju, jei Tiekėjas pagal Pirkimo sutartį Užsakovui neteikia sistemos remonto paslaugų, nustatytus gedimus (trūkumus) privalo pašalinti Užsakovas.
5. Tiekėjas suveikus apsauginei–priešgaisrinei sistemai privalo nedelsiant išsiųsti greito reagavimo grupę (ekipažą) į įvykio vietą, fiksuoti reagavimo grupės judėjimo laiką ir pranešti apie sistemos suveikimą Užsakovo nurodytam atsakingam asmeniui. Tiekėjas privalo atvykti per atnaujinto varžymosi metu CPO IS jo nurodytą laiką (ekonominio naudingumo atveju, kai taikomas šis kriterijus). Bet kuriuo atveju reagavimo laikas negali būti ilgesnis kaip: miesto teritorijoje – ne ilgiau kaip 8 (aštuonias) min. nuo gauto suveikimo signalo, už miesto teritorijos ribų – ne ilgiau kaip per 20 (dvidešimt) min. nuo gauto suveikimo signalo. Į saugomą objektą, kuriame suveikė apsauginė-priešgaisrinė sistema, turi atvykti apsaugos tarnybos ekipažas, kuris turi apžiūrėti objektą iš išorės ir imtis priemonių apsauginės-priešgaisrinės signalizacijos suveikimo priežastims išsiaiškinti. Nustačius apsauginės–priešgaisrinės signalizacijos suveikimo priežastis apie tai tuoj pat informuoti Užsakovo atstovą arba pastato naudotojo atstovą ir esant poreikiui teisėtvarkos ar priešgaisrines gelbėjimo tarnybas. Nustačius įsilaužimo/užpuolimo požymius, užkirsti kelius asmenų, įtariamų padarius teisės pažeidimus, pasitraukimui iš objekto (teritorijos) bei imtis priemonių jiems sulaikyti. Jei stebėjimo metu Tiekėjo CSP gautas signalizacijos sistemos suveikimo signalas ir Užsakovo atsakingų asmenų sąraše nurodytas asmuo, paskambinęs Tiekėjo nurodytais telefonais, praneša, kad įvyko klaidingas signalizacijos sistemos suveikimas ir jokio pavojaus nėra, bei pasako objekto apžiūros akte nurodytą slaptažodį, reagavimo grupė atšaukiama. Mokestis už reagavimo grupės vykimą, klaidingai suveikus signalizacijos sistemai, yra netaikomas, esant ne daugiau dviejų iškvietimų per mėnesį, o nuo trečiojo iškvietimo per mėnesį mokestis mažinamas pusiau, jei ji buvo atšaukta nespėjus atvykti prie saugomo objekto (gavus pavojaus mygtuko signalizacijos sistemos suveikimo signalą, reagavimo grupė atvyksta bet kuriuo atveju).
6. Atvykus į objektą po suveikusio signalizacijos sistemos (pavojaus mygtuko) signalo neaptikus perimetro pažeidimų ar įsibrovimo požymių, apsaugos darbuotojai vykdo objekto fizinę saugą (1 (vieną) val. be papildomo mokesčio), kol sulauks į objektą atvykstančio Užsakovo arba pastato naudotojo atsakingo asmens, kad atidarytų patalpas signalizacijos sistemos suveikimo priežastims nustatyti arba kol pastato naudotojo atstovas atšauks objekto apsaugą.
7. Atvykus į objektą po suveikusio signalizacijos sistemos signalo ir jame aptikus objekto perimetro pažeidimus ar įsibrovimo požymius, apsaugos darbuotojai privalo vykdyti objekto fizinę apsaugą (1 (vieną) val. be papildomo mokesčio) ir, esant poreikiui, informuoti teisėtvarkos ir/ar priešgaisrines gelbėjimo tarnybas iki atvyks Užsakovo arba pastato naudotojo atsakingas asmuo.
8. Tiekėjas turi užtikrinti, kad skirs tik kvalifikuotus apsaugos darbuotojus, t. y. apsaugos darbuotojai, kurie vykdys objekto apsaugą, turės apsaugos darbuotojo pažymėjimus, išduotus Lietuvos Respublikos asmens ir turto saugos įstatymo nustatyta tvarka ir turi teisę vykdyti ginkluotą apsaugą (jei taikoma).
9. Tiekėjas privalo apsaugos darbuotojus aprūpinti apsaugos paslaugų teikimui būtinais darbo įrankiais (specialiosiomis ir ryšio priemonėmis) ir, esant poreikiui, šaunamuoju ginklu.
10. Apsaugą vykdančių darbuotojų sveikata turi būti patikrinta, asmeniniai ir profesiniai gebėjimai patikrinti kaip tai numato Lietuvos Respublikos asmens ir turto saugos įstatymas.
11. Užsakovui pageidaujant, tačiau ne dažniau nei kartą per mėnesį (išskyrus atvejus, kai ataskaita reikalinga įvykio aplinkybėms išsiaiškinti), turi būti paruošiama ir pateikiama ataskaita apie saugomo objekto apsaugos sistemos suveikimo signalą, objekto atrakinimo/užrakinimo (signalizacijos įjungimo/išjungimo) laiką ir objekto apžiūros rezultatus. Ataskaitoje pateikiami ne senesni nei 3 (trijų) kalendorinių mėnesių duomenys.
12. Saugoma ta signalizacijos sistema esanti objekto (-ų) adresu (-ais), kuri pajungta į pultą.

**2. Papildoma fizinė apsauga suveikus apsaugos signalizacijai (mato vnt. valanda):**

2.1. Viršijus 1 (vieną) valandą, pagal stebėjimo ir reagavimo (0-24 val.) centriniame stebėjimo pulte techninės specifikacijos 6 (šeštą) papunktį, skaičiuojamas valandinis mokestis už kiekvieną papildomą fizinės apsaugos valandą.

**3. Elektroninės apsaugos paslaugų patikrinimas (mato vnt. – kartai)**

3.1. Užsakovo atsakingi darbuotojai turi teisę, bet kuriuo paros metu atlikti teikiamų elektroninės apsaugos paslaugų (suveikimas, signalo gavimas, reagavimas ir kiti veiksmai numatyti elektroninės apsaugos paslaugų apimtyje) patikrinimą ne dažniau nei kartą per mėnesį.

**4. Atvykimas į objektą klaidingai suveikus signalizacijos sistemai (mato vnt. kartas (vienetas)):**

4.1. Atvykimas į objektą klaidingai suveikus signalizacijos sistemai dėl Užsakovo kaltės.

**5. Apsaugos signalizacijos pridavimas / atjungimas (mato vnt. mėnuo):**

5.1. Tiekėjas su Užsakovu pagal suderintą grafiką atvyksta (jei nėra galimybės kitu būdu patikimai patikrinti ar objekte visi langai, durys uždaryti, nėra likę žmonių ir kt.) prieš darbo pradžią atjungia apsaugos signalizaciją, o darbo pabaigoje patikrinęs ar visi langai, durys uždaryti, ar nelikę objekte žmonių ir kt. – priduoda signalizaciją į CSP.

5.2. Užsakovas 1 kartą per mėnesį į grafiką gali įtraukti signalizacijos pridavimą/išjungimą ne darbo dieną be papildomo mokesčio už paslaugą.

**(T) Techninės įrangos priežiūros, aptarnavimo ir remonto paslaugos, kurias sudaro** (jei taikoma, priklausomai nuo Užsakovo pasirinkimo CPO IS):

1. Techninės įrangos aptarnavimas;
2. Apsaugos sistemos techninis aptarnavimas;
3. Priešgaisrinės sistemos techninis aptarnavimas;
4. Vaizdo stebėjimo įrangos ir kt. apsauginės įrangos techninis aptarnavimas;
5. Vartotojų kodų programavimas ir darbuotojų apmokymas;
6. Sistemos (-ų) remontas.
7. **(TA) Techninės įrangos aptarnavimas (mato vnt. mėnuo)**
8. Vadovaujantis Priešgaisrinės apsaugos ir gelbėjimo departamento prie Vidaus reikalų ministerijos direktoriaus įsakymu patvirtintomis bendrosios gaisrinės saugos taisyklėmis, su Užsakovu suderintu ir sudarytu grafiku atlikti planinį sistemos aptarnavimą. Patikrinimus Tiekėjas turi atlikti su Užsakovu iš anksto suderintu laiku su Užsakovu suderintu dažnumu, kuris negali būti retesnis nei vienas kartas per metus. Atžymos apie aptarnavimą turės būti pažymėtos Užsakovo žurnale. Jeigu Užsakovas negali pateikti žurnalo, Tiekėjas privalo užvesti naują sistemų priežiūros žurnalą savo lėšomis. Prieš priimant Užsakovo įrenginius aptarnavimui, atliekama pirminė jų apžiūra (auditas). Jos metu nustatoma įrenginių techninė būklė.
9. Techninė priežiūra (apžiūra) įskaitant, bet neapsiribojant apima: sistemų įvykių peržiūrą, spindulių su pažeidimais testavimą, saugomų zonų sąrašo patikslinimą ar sudarymą (jeigu jo nėra), avarinio maitinimo šaltinio elektrinių parametrų matavimą, kiekvieno įrenginio veikimo tikrinimą, užterštų/išsiderinusių įrenginių valymą/derinimą ir kitus veiksmus, kurie reikalingi sistemos funkcionavimui užtikrinti;
10. Tiekėjas atlieka tik veikiančios sistemos techninę priežiūrą. Pirminė sistemos apžiūra apima objekte įrengtos sistemos techninės būklės ir veikimo patikrinimą. Techninė priežiūra pradedama vykdyti tik atlikus jos pirminę apžiūrą ir jeigu nenustatoma sistemos defektų (gedimų). Techninės priežiūros pradžia įforminama atskiru įrašu pirminės apžiūros akte.
11. Nustačius sistemos gedimus, jie įrašomi pirminės apžiūros akte. Pašalinus trūkumus atliekama pakartotina sistemos apžiūra.
12. Per 10 (dešimt) dienų nuo Objekto priežiūros paslaugų teikimo pradžios, Tiekėjas privalo fiziškai susipažinti su nekilnojamojo turto objekto apsaugos ir priešgaisrinės signalizacijos įranga ir pateikti Užsakovui jos modelius, markes, tipus, daviklių skaičius, jų tipus, patikslinti saugomų zonų sąrašus, saugomus plotus.
13. Raštu ar telefonu pranešti apie kliūtis, dėl kurių ne dėl Tiekėjo kaltės nebuvo galima atlikti planinės techninės priežiūros arba neplaninės techninės priežiūros darbų nustatytu laiku.
14. Tuo atveju jei Tiekėjas pagal Pirkimo sutartį Užsakovui teikia ir sistemos remonto paslaugas, Tiekėjas privalo užtikrinti, kad sistemos signalai būtų gaunami tinkamai ir esant gedimams (trūkumams) privalo juos pašalinti. Tuo atveju, jei Tiekėjas neteikia sistemos remonto paslaugų, nustatytus gedimus (trūkumus) privalo pašalinti Užsakovas.
15. **Apsaugos sistemos techninis aptarnavimas (mato vnt. mėnuo):**

Pateikiamas Tiekėjo maksimalus mėnesio įkainis už 100 m2 maksimaliai įrengtos sistemos techninį aptarnavimą.

1. **Priešgaisrinės sistemos techninis aptarnavimas (mato vnt. mėnuo):**

Pateikiamas Tiekėjo maksimalus mėnesio įkainis už 100 m2 maksimaliai įrengtos sistemos techninį aptarnavimą.

1. **Vaizdo stebėjimo įrangos ir kt. apsaugos įrangos techninis aptarnavimas (mato vnt. mėnuo):**

Pateikiamas Tiekėjo maksimalus mėnesio įkainis už maksimaliai įrengtos sistemos su viena vaizdo stebėjimo kamera techninį aptarnavimą.

**2. (SA) Sistemos (-ų) remonto paslaugos (mato vnt. val.)**

**1. Sistemos (-ų) remontas (mato vnt. val.):**

1. Tiekėjas Užsakovo prašymu su Užsakovu suderintu laiku atvyksta į objektą ir suprogramuoja signalizacijos sistemos kodus. Į įkainį įskaičiuotos atvykimo išlaidos. Tuo atveju, jei paslaugos suteikimui reikalingos papildomos darbų valandos, darbo valandų skaičius turi būti suderintas su Užsakovo atsakingais darbuotojais.
2. Atvykęs į objektą tiekėjas privalo nustatyti gedimą, surašyti defektinį lapą ir esant objektyvioms galimybėms pašalinti gedimą. Tuo atveju, jei gedimo pašalinimui reikalingos papildomos medžiagos ir papildomos darbų valandos, darbo valandų skaičius ir medžiagų kaina turi būti suderinta su Užsakovo atsakingais darbuotojais.
3. Tiekėjas privalo užtikrinti, kad sistemos signalai būtų gaunami tinkamai ir esant gedimams (trūkumams) privalo juos pašalinti.
4. Gavus pranešimą apie sistemos gedimus, atvykti į objektą ir pašalinti sistemos gedimus:
5. darbo dienomis – per 4 (keturias) valandas, bet ne vėliau, kaip 1 (vieną) val. po darbo pabaigos atvykti ir pašalinti sistemos gedimus, kurie nereikalauja sistemos detalių keitimo, o remonto darbus, kurie reikalauja sistemos detalių keitimo atlikti ne vėliau nei per 72 (septyniasdešimt dvi) val. nuo pranešimo apie gedimą gavimo momento;
6. ne darbo dienomis – atvykti per 8 (aštuonias) valandas ir pašalinti sistemos gedimus, kurie nereikalauja sistemos detalių keitimo, o remonto darbus, kurie reikalauja sistemos detalių keitimo atlikti ne vėliau nei per 72 (septyniasdešimt dvi) val. nuo pranešimo apie gedimą gavimo momento.
7. Remonto darbams yra taikomi valandiniai darbo laiko įkainiai, laikant, kad remonto darbams atlikti bus reikalingi kvalifikuoti specialistai. Kelionėje pas Užsakovą sugaištas laikas, kiti kelionės kaštai turi būti įtraukti į valandinį įkainį.
8. Tiekėjas turi pasirūpinti visų reikalingų medžiagų ir detalių tiekimu. Visos medžiagos ir detalės privalo būti naujos, neeksploatuotos, atitikti Europos Sąjungos standartus. Visą parą priimti iškvietimus sistemos gedimo atveju.
9. Už sistemos gedimo šalinimui panaudotas detales Užsakovas atsiskaito pagal faktiškai patirtas išlaidas.
10. Atliktiems darbams ir sumontuotiems įrenginiams Tiekėjas suteikia ne trumpesnę kaip 24 (dvidešimt keturių) mėnesių garantiją išskyrus tas atskiras detales ir darbus, kuriems priėmimo-perdavimo akte (sąskaitoje) nurodyta, kad jiems suteikiamas trumpesnis garantijos terminas. Garantinio laikotarpio metu netinkamai funkcionuojančių sistemų dalių keitimas atliekamas nemokamai.
11. Garantija negalioja ir neįpareigoja Tiekėjo šiais atvejais:
12. jeigu įranga pažeista ne Tiekėjo atstovui bandant remontuoti, išmontuoti įrangą ar prijungti papildomą įrangą (-as);
13. jeigu įranga pažeista mechaniškai arba yra ardyta;
14. jeigu įrangos pažeidimai padaryti Užsakovui ar jo įgaliotam asmeniui nesilaikant įrangos techninius reikalavimus atitinkančių eksploatacijos sąlygų;
15. jeigu pažeidimai įvyko dėl nenugalimos jėgos ar buitinių sąlygų poveikio: žemės drebėjimo, žaibo, ugnies, drėgmės, elektros tinklo, elektros srovės ar apkrovos pakitimų ir t. t.
16. Orientacinė papildoma informacija apie objektą (-us) ir šiuo metu objekte (-uose) teikiamas apsaugos bei techninės priežiūros ir remonto paslaugas pateikta pridedamame dokumente (jei taikoma).
17. Tiekėjas nurodo vienos valandos darbų kainą su atvykimu. Atvykęs į objektą Tiekėjas privalo nustatyti gedimą, surašyti defektinį aktą ir esant objektyvioms galimybėms pašalinti gedimą. Tuo atveju, jei gedimo pašalinimui reikalingos papildomos medžiagos ir papildomos darbų valandos, darbo valandų skaičius ir medžiagų kaina turi būti suderinta su Užsakovo atsakingais darbuotojais.
18. Tiekėjas nurodo antros ir vėlesnių valandų darbų kainą.

**2. Papildoma fizinė apsauga remonto metu (mato vnt. valanda):**

2.1. Skaičiuojamas valandinis mokestis už kiekvieną fizinės apsaugos valandą remonto metu.

**3. Vartotojų kodų programavimas (mato vnt. valanda. Papildomai pasirenkama paslauga)**

3.1. Tiekėjas su Užsakovu suderintu laiku atvyksta į objektą ir suprogramuoja signalizacijos sistemos kodus. Į įkainį įskaičiuotos atvykimo išlaidos. Tuo atveju, jei paslaugos suteikimui reikalingos papildomos darbų valandos, darbo valandų skaičius turi būti suderintas su Užsakovo atsakingais darbuotojais.

**(P) Pavojaus mygtuko nuomos ir reagavimo paslaugos, kurias sudaro:**

1. **Pavojaus mygtuko nuoma ir aptarnavimas (mato vnt. mėnuo):**
2. Pavojaus mygtukas turi būti įrengtas valdymo pulte arba mažame nešiojamame siųstuve. Paspaudus tokį mygtuką garsinė signalizacija neįsijungia, tačiau saugos tarnybos darbuotojai, gavę pranešimą apie iškilusį pavojų, nedelsiant siunčia ginkluotą ekipažą į įvykio vietą.
3. **Reagavimas į pavojaus mygtuko signalą (mato vnt. 1 (vienas) atvykimas):**
4. Apsaugos ekipažo atvykimas per įmanomai trumpiausią laiką. Reagavimo laikas negali būti ilgesnis kaip: miesto teritorijoje – ne ilgiau kaip per 8 (aštuonias) min. nuo gauto suveikimo signalo, už miesto teritorijos ribų – ne ilgiau kaip per 20 (dvidešimt) min. nuo gauto suveikimo signalo.

**PASTABA: Tuo atveju, kai Paslaugos mato vienetas yra valanda, Tiekėjo nurodytas minimalus valandinis įkainis, negali būti mažesnis nei šalyje nustatytas minimalus darbo užmokestis (vadovaujantis aktualia Lietuvos Respublikos Vyriausybės nutarimo, nustatančio minimalų darbo užmokestį, redakcija).**

\_\_\_\_\_\_\_\_\_\_\_\_\_\_\_\_\_\_\_\_\_\_